adivaram ustad case | ഫർണ്ണീച്ചർ കടക്കാരൻ മദ്രസ അദ്ധ്യാപകനായി; ഭർത്താവിന്റെ ഫോൺ പരിശോധനയിൽ ഭാര്യ കണ്ടെത്തിയത് മദ്രസയിലെ കുട്ടിയുടെ അമ്മയുമായുള്ള അടുപ്പം; കാമുകിയെ താക്കീത് ചെയ്തതും വെറുതെയായി; ആത്മഹത്യാ ശ്രമവും ഭർത്താവിനെ സ്വാധീനിച്ചില്ല; കള്ള സ്നേഹം തിരിച്ചറിയാതെ കടം വാങ്ങി നൽകിയത്5ലക്ഷം രൂപയും 15 പവനും; ഒടുവിൽ സീനത്ത് അറിഞ്ഞത് ഒളിച്ചോട്ടം; ജംഷീറിനും ഫൗസിയക്കും വേണ്ടി അന്വേഷണവുമായി കുടുംബങ്ങൾ; അടിവാരത്തെ ഉസ്താദിന്റെ ഒളിച്ചോട്ടം ചർച്ചയാകുമ്പോൾ - marunadantv.com\nമദ്രസ അദ്ധ്യാപകന് ഭാര്യയേയും കുട്ടികളേയും ഉപേക്ഷിച്ച് മൂന്ന് കുട്ടികളുടെ മാതാവായ യുവതിയുമായി നാടുവിട്ടു. വയനാട് അടിവാരം വലിയ പള്ളിയിലെ മദ്രസ അദ്ധ്യാപകന് ജംഷീറാണ് നാദാപുരം സ്വദേശിനിയായ ഫൗസിയക്കൊപ്പം നാടവിട്ടത്. ജംഷീറിനെതിരെ ഭാര്യ സീനത്ത് തമിഴ്നാട് നീലഗിരി എരുമാട് പൊലീസ് സ്റ്റേഷനിലും ഫൗസിയയെ കാണാനില്ല എന്നു കാട്ടി ബന്ധുക്കള് നാദാപുരം പൊലീസ് സ്റ്റേഷനിലും പരാതി നല്‍കിയിരിക്കുകയാണ്. കൂടാതെ ജംഷീറിന്റെ ഭാര്യ സീനത്ത് തന്റെ ഭര്‍ത്താവിനെ പറ്റി എന്തെങ്കിലും വിവരം ലഭിക്കുകയാണെങ്കില് അറിയിക്കണമെന്ന് കാട്ടി സോഷ്യല് മീഡിയയില് കുറിപ്പും ഇട്ടിട്ടുണ്ട്.\nകഴിഞ്ഞ ആഴ്ചയിലാണ് ജംഷീര് നാദാപുരം സ്വദേശിനിയുമായി കടന്ന് കളഞ്ഞത്. മദ്രസയിലെ കുട്ടികളുടെ ഉമ്മമാര് ഉള്‍പ്പെടുന്ന ഇസ്ലാമിക് ഗ്രൂപ്പ് എന്ന വാട്ട്‌സാപ്പ് ഗ്രൂപ്പില് നിന്നും പരിചപ്പെട്ടതായിരുന്നു ഫൗസിയയെ. പരിചയം പിന്നീട് വളര്‍ന്ന് പ്രണയ ബന്ധമാകുകയും ഒളിച്ചോട്ടത്തിലേക്ക് വഴിവയ്ക്കുകയുമായിരുന്നു. ജംഷീറും ഭാര്യ സീനത്തും പ്രണയിച്ച് വിവാഹം കഴിച്ചവരായിരുന്നു. സെറ്റിയുടെ പണിയുമായി എത്തിയതായിരുന്നു ജംഷീര്. 14 വര്‍ഷങ്ങള്‍ക്ക് മുന്‍പായിരുന്നു വിവാഹം. വിവാഹ ശേഷം എരുമാട് ഭാര്യ വീട്ടിലായിരുന്നു താമസം. പിന്നീട് ഭാര്യ വീട്ടുകാരുടെ സഹായത്തോടെയും നാട്ടുകരുടെ പക്കല് നിന്നും കടം വാങ്ങിയ പണം ഉപയോഗിച്ചും വയനാട് അടിവാരത്തില് ഒരു ഫര്‍ണ്ണീച്ചര് ഷോപ്പ് ഇട്ടു. കൂടാതെ ഇയാള് മദ്രസ അദ്ധ്യാപകനായി അടിവാരത്തെ പള്ളിയില് ജോലിയും ചെയ്തു.\nഅടിവാരത്ത് നിന്നും ആഴ്ചയിലൊരിക്കലായിരുന്നു ഇയാള് എരുമാടുള്ള ഭാര്യയുടെയും കുട്ടികളുടെയും അടുത്ത് എത്തിയിരുന്നത്. ദിവസവും വീഡിയോ കോള് ചെയ്ത് മകളോടും മകനോടും സംസാരിക്കുമായിരുന്നു. എന്നാല് അടുത്തിടെയായി ഫോണ് കോളുകള് കുറയുകയും വീട്ടിലേക്കുള്ള വരവും നിന്നു. ഭാര്യ സീനത്ത് ഇയാളെ ഫോണില് ബന്ധപ്പെട്ടപ്പോള് കടയിലും മദ്രസയിലും തിരക്കായതിനാലാണ് വരാന് പറ്റാത്തത് എന്ന് പറയുകയായിരുന്നു. പിന്നീട് വിളിക്കുമ്പോഴൊക്കെ കോള് വെയ്റ്റിങ്ങും ആയിരുന്നു. അങ്ങനെ ഒരു ദിവസം അടിവാരത്തെ ഷോപ്പില് സീനത്തെത്തുകയും എന്താണ് വീട്ടില് വരാത്തത് എന്ന് അന്വേഷിക്കുകയും ചെയ്തു. അടുത്തയാഴ്ച വരാമെന്ന് ജംഷീര് പറഞ്ഞെങ്കിലും അത് കൂട്ടാക്കാതെ തന്റെ ഒപ്പം വീട്ടിലേക്ക് കൊണ്ടുപോയി.\nവീട്ടിലെത്തിയപ്പോഴാണ് ഭര്‍ത്താവിന് നിരന്തരം ഫോണ് കോള് വരുന്നത് ശ്രദ്ധയില്‍പെട്ടത്. അതാരാണെന്ന് ചോദിച്ചപ്പോള് മദ്രസയില് പഠിക്കുന്ന ഒരു കുട്ടിയുടെ ഉമ്മയാണ് എന്നും കൗണ്‍സിലിങ്ങിനായി വിളിക്കുന്നതാണ് എന്നുമാണ് ജംഷീര് പറഞ്ഞത്. ഇത് വിശ്വസിക്കാതെ സീനത്ത് മൊബൈല് പിടിച്ചു വാങ്ങി പരിശോധിച്ചപ്പോള് വാട്ട്‌സാപ്പ് വഴി ഇരുവരും ചാറ്റ് ചെയ്ത മെസ്സേജുകള് കണ്ടു. ഒരു ഭാര്യ കാണാന് പാടില്ലാത്ത തരത്തിലുള്ള മെസ്സേജുകളായിരുന്നു. ഇതോടെ ആ നമ്പര് കുറിച്ചെടുത്ത് തന്റെ മൊബൈലില് നിന്നും വിളിച്ച് ഫൗസിയയെ സീനത്ത് താക്കീത് നല്‍കി. ഇനി വിളിക്കില്ലെന്നും പ്രശ്‌നങ്ങള് ഉണ്ടാക്കരുത് എന്നും ഫൗസിയ സീനത്തിനോട് അപേക്ഷിച്ചു. അങ്ങനെ പ്രശ്‌നങ്ങള് എല്ലാം അവസാനിച്ചു എന്നാണ് സീനത്ത് കരുതിയത്.\nവീട്ടില് നിന്നും വീണ്ടും അടിവാരത്തേക്ക് പോയ ജംഷീര് പഴയപോലെ തന്നെ വിളിക്കാതെയും വരാതെയുമായി. ഇതോടെ വീട്ടമ്മ താന് ജീവനൊടുക്കുമെന്ന് ഭീഷണി മുഴക്കി. എന്നാല് നീ ആത്മഹത്യ ചെയ്‌തോ എന്ന് ജംഷീര് പറഞ്ഞു. അങ്ങനെ വീട്ടമ്മ മക്കളുമായി അടിവാരത്തെത്തുമ്പോഴും ഉസ്താദ് ഫോണില് തന്നെയായിരുന്നു. താന് ആത്മഹത്യ ചെയ്യാന് പോകുകയാണ് എന്ന് പറഞ്ഞ് കയ്യില് കരുതിയിരുന്ന ഗുളിക കഴിക്കാന് തുടങ്ങുമ്പോളും ജംഷീര് അനങ്ങിയില്ല. കഴിച്ചതിന് ശേഷം ഏകദേശം അരമണിക്കൂര് കഴിഞ്ഞപ്പോള് അടുത്തുള്ള ഒരു കടയുടമയോട് തന്റെ ഭാര്യ എന്തോ എടുത്ത് കഴിച്ചുവെന്നും വേഗം ആശുപത്രിയില് കൊണ്ടു പോകണമെന്നും പറഞ്ഞു. ഉടന് കോഴിക്കോട് മെഡിക്കല് കോളേജില് എത്തിച്ച് വയറൊക്കെ കഴുകി അഞ്ച് ദിവസത്തിന് ശേഷം തിരികെ എരുമാടുള്ള വീട്ടിലെത്തി.\nഈ സംഭവത്തിന് ശേഷം സീനത്തിനോട് ജംഷീര് അമിത സ്‌നേഹം ഭാവിക്കുകതയും വ്യാപാര ആവശ്യത്തിനായി കുറച്ചു പണം വേണമെന്നും ആവിശ്യപ്പെട്ടു. അയല്‍പക്കത്തി നിന്നും മറ്റുമായി വാങ്ങിയ5ലക്ഷം രൂപയും 15 പവന് സ്വര്‍ണ്ണാഭരണങ്ങളും ജംഷീറിന് സീനത്ത് നല്‍കി. ഇതുമായി പോയ ജംഷീറിനെ പറ്റി പിന്നീട് യാതൊരു വിവരവുമില്ലായിരുന്നു. തുടര്‍ന്ന് നടന്ന അന്വേഷണത്തിലാണ് ഫൗസിയയുമായി നാടുവിട്ടു എന്ന വിവരം അറിയുന്നത്. ഫൗസിയ നാദാപുരത്തെ തന്റെ അയല്‍ക്കാരുടെ പക്കല് നിന്നും വലിയ തുക കടം വാങ്ങിയാണ് ജംഷീറിനൊപ്പം പോയത്. രണ്ട് കുട്ടികളും കടബാധ്യതയുമായി ഏറെ ദുരിതത്തിലായിരിക്കുകതയാണ് സീനത്ത്.\nതമിഴ്നാട് നീലഗിരി ജില്ലയിലാണ് മലയാളികളായ ഇവര് താമസിക്കുന്നത്. സീനത്തിനും കുടുംബത്തിനും നീതി കിട്ടാന് കേരള സര്‍ക്കാര് ഇടപെടണമെന്നാണ് ആവശ്യപ്പെടുന്നത്. അതേ സമയം ജംഷീറും ഫൗസിയയും അവസാനമായി കാസര്‍ഗോഡാണ് തങ്ങിയതെന്ന് നാദാപുരം പൊലീസ് കണ്ടെത്തിയിട്ടുണ്ട്. കര്‍ണ്ണാടകയിലേക്ക് കടക്കു മുന്‍പ് പിടികൂടാനുള്ള ശ്രമത്തിലാണ് പൊലീസ്.\nRead more topics: # adivaram ustad, # ustad case,


June 2021 - 12:33 pm IST\nPublished:01 May 2021\nഈ ഭീരുക്കൾ ഇത്രത്തോളം അധ:പതിക്കും. ഞാനും ഇത് അനുഭവിച്ചതാണ്. എനിക്ക് അറിയാം നിങ്ങൾ ശക്തനായി തന്നെ നിൽക്കുമെന്നും ചോദ്യങ്ങൾ ഉന്നയിച്ചു കൊണ്ടേയിരിക്കുമെന്നും.\nബിജെപിയുടെ സൈബർ ആക്രമണം നേരിട്ട നടൻ സിദ്ധാർഥിന് പിന്തുണയുമായി പ്രകാശ് രാജ് രംഗത്ത്. ഈ ഭീരുക്കൾ ഇത്രത്തോളം അധ:പതിക്കുമെന്നും താനും ഇത് അനുഭവിച്ചതാണെന്നും പ്രകാശ് രാജ് ട്വീറ്റ് ചെയ്തു. സിദ്ധാർഥ് ചോദ്യങ്ങൾ ഉന്നയിച്ചുകൊണ്ടേയിരിക്കുമെന്ന് അറിയാമെന്നും ഒപ്പം ഉണ്ടാകുമെന്നും താരം കുറിച്ചു. ഈ ഭീരുക്കൾ ഇത്രത്തോളം അധ:പതിക്കും. ഞാനും ഇത് അനുഭവിച്ചതാണ്. എനിക്ക് അറിയാം നിങ്ങൾ ശക്തനായി തന്നെ നിൽക്കുമെന്നും ചോദ്യങ്ങൾ ഉന്നയിച്ചു കൊണ്ടേയിരിക്കുമെന്നും.\nഞങ്ങൾ കൂടുതൽ ശക്തി പകരാൻ നിങ്ങൾക്കൊപ്പമുണ്ട്- എന്നാണ് പ്രകാശ് രാജ് ട്വീറ്റ് ചെയ്തത്. കഴിഞ്ഞ ദിവസമാണ് ബിജെപിയെ വിമർശിക്കുന്നതിന്‍റെ പേരിൽ തന്‍റെ ഫോൺ നമ്പർ തമിഴ്നാട് പാർട്ടി പ്രവർത്തകർ ലീക്ക് ചെയ്തെന്ന് സിദ്ധാർഥ് അറിയിച്ചത്.\nഇതുവരെ 500-ലധികം ഫോണ് കോളുകളാണ് വന്നത്. എല്ലാം വധഭീഷണിയും ബലാംത്സംഗ ഭീഷണിയും അസഭ്യവര്‍ഷവുമായിരുന്നുവെന്നാണ് സിദ്ധാര്‍ഥ് ട്വീറ്റ് ചെയ്തിരുന്നത്. പിന്നാലെ നിരവധി പേരാണ് താരത്തിന് പിന്തുണയുമായി രംഗത്തെത്തിയത്.\nHi @Actor_Siddharth ... this is what these cowards stoop down too.. I’ve seen it all. I know you will Stay strong my boy and continue #justasking relentlessly .. we are with you #IStandWithSiddharth more power to you . https://t.co/sFdaWT5rcr


ഉത്തർ പ്രദേശിൽ നിന്ന് വീണ്ടും; പീഡനത്തിനിരയായ ദളിത് പെൺകുട്ടി ആത്മഹത്യ ചെയ്തു Again from Uttar Pradesh; The victim,adalit girl, committed suicide\nHome News National ഉത്തർ പ്രദേശിൽ നിന്ന് വീണ്ടും; പീഡനത്തിനിരയായ ദളിത് പെൺകുട്ടി ആത്മഹത്യ ചെയ്തു\nലഖ്നൗ: ഉത്തർപ്രദേശിൽ പീഡനത്തിനിരയായ ദളിത് പെൺകുട്ടി ആത്മഹത്യ ചെയ്തു. ചിത്രകൂട് ജില്ലയിലെ മണിക്പൂരിലാണ് 15കാരി വീട്ടിനുള്ളിൽ തൂങ്ങി മരിച്ചത്. കൂട്ട ബലാത്സംഗത്തിന് ഇരയായ പെൺകുട്ടി പരാതി നൽകിയിട്ടും പോലീസ് നടപടി എടുക്കാത്തതിനെ തുടർന്നാണ് ആത്മഹത്യ ചെയ്തതെന്ന് ബന്ധുക്കൾ അറിയിച്ചു.\nകഴിഞ്ഞ എട്ടിന് മുൻ ഗ്രാമത്തലവന്റെ മകൻ കിശൻ ഉപാധ്യയി, സുഹൃത്തുക്കളായ സതീഷ്, ആശിഷ് എന്നിവർ ചേർന്നാണ് പെൺകുട്ടിയെ ബലാത്സംഗം ചെയ്തത്. വനത്തിനുള്ളിലേക്ക് പിടിച്ചുകൊണ്ടുപോയായിരുന്നു പീഡനം.\nസംഭവത്തിലെ മൂന്ന് പേരെയും അറസ്റ്റ് ചെയ്തതായി ചിത്രകൂട് പോലീസ് സൂപ്രണ്ട് അറിയിച്ചു. എന്നാൽ പെൺകുട്ടിയുടെ പരാതിയിൽ പോലീസ് നടപടി സ്വീകരിക്കാൻ വൈകിയതിനെ തുടർന്നാണ് ആത്മഹത്യ ചെയ്തതെന്നും ആദ്യഘട്ടത്തിൽ പരാതി സ്വീകരിക്കാൻ പോലും പോലീസ് തയ്യാറായില്ലെന്നും ബന്ധുക്കൾ അറിയിച്ചു.\ndalit girl committed suicide in UP\nPrevious articleചിൻമയാനന്ദിനെതിരെ പീഡന പരാതി ഉന്നയിച്ച പെൺകുട്ടി മൊഴി മാറ്റി\nNext articleരണ്ടാം ഘട്ട കോവിഡ് വ്യാപനം: യൂറോപ്യൻ രാജ്യങ്ങളിൽ കടുത്ത നിയന്ത്രണങ്ങൾ വരുന്നു


കണ്‍സ്യൂമര്‍ഫെഡ് ഓണച്ചന്തകള് ഒരുങ്ങുന്നു\n01 Jun, 2018 at 03:06 PM\nപൊതുവിപണിയേക്കാള് 30 മുതല് 40 ശതമാനം വരെ വിലക്കുറവില് ഇത്തവണ ഉല്‍പന്നങ്ങള് ലഭ്യമാവും.\nസംസ്ഥാനത്ത് കണ്‍സ്യൂമര്‍ഫെഡിന്റെ മൂവായിരത്തി അഞ്ഞൂറോളം ഓണച്ചന്തകളൊരുങ്ങുന്നു. ആഗസ്റ്റ് 25ന് ആരംഭിക്കുന്ന ഓണച്ചന്തകള് സെപ്തംബര്3വരെ തുടരും. പൊതുവിപണിയേക്കാള് 30 മുതല് 40 ശതമാനം വരെ വിലക്കുറവില് ഇത്തവണ ഉല്‍പന്നങ്ങള് ലഭ്യമാവും.\n1200 ഓണചന്തകളാണ് കഴിഞ്ഞ വര്‍ഷം ഉണ്ടായിരുന്നതെങ്കില് ഇത്തവണ മൂവായിരത്തിലധികം ഓണചന്തകളാണ് കണ്‍സ്യൂമര്‍ഫെഡ് ഒരുക്കിയിരിക്കുന്നത്. സംസ്ഥാനത്തെ 961 പഞ്ചായത്തുകളില് 2556 ഉം 87 മുനിസിപ്പാലിറ്റികളിലായി 581 ളം ആറ് കോര്‍പറേഷനുകളിലായി 129 ഓണച്ചന്തകളാണ് ഒരുക്കിയിരിക്കുന്നത്. സബ്‌സിഡി ഇനങ്ങള് കൂടാതെ ബിരിയാണി അരി, ചെറുപയര്‍പരിപ്പ് ഉള്‍പ്പെട് 10 ഇനങ്ങള് കൂടി ഈ ഓണക്കാലത്ത് ഒരുക്കിയിട്ടുണ്ട്. കണ്‍സ്യൂമര്‍ഫെഡില് നേരത്തെ ഉണ്ടായിരുന്ന 200 കോടിയോളം രൂപയുടെ കുടിശിക തീര്‍ത്തതാണ് സാധനങ്ങള് വന് വിലക്കുറവില് വില്‍ക്കാന് ഇത്തവണ തീരുമാനിച്ചത്.\nതിരുവനന്തപുരം ജില്ലയില് ഇത്തവണ ഓണക്കാലത്ത് ആദ്യമായി ഓണ്‍ലൈന് വിപണനം തുടങ്ങാനും കണ്‍സ്യൂമര്‍ഫെഡ് തീരുമാനിച്ചിട്ടുണ്ട്. 38 ഇനം സാധനങ്ങള് 700 രൂപയ്ക്ക് ലഭ്യമാകുമെന്നും കണ്‍സ്യൂമര്‍ഫെഡ് എംഡി വ്യക്തമാക്കി. കണ്‍സ്യൂമര്‍ഫെഡ് വാങ്ങുന്ന സാധനങ്ങളുടെ ഗുണമേന്മ പരിശോധിക്കാന് കാഷ്യൂ എക്‌സ്‌പോര്‍ട്ട് പ്രമോഷന് കൗണ്‍സിലിന്റെ ലബോറട്ടറികളെ ചുമതലപ്പെടുത്തിയിട്ടുണ്ട്.


രാഹുല് ഗാന്ധിയുടെ യുഎഇ സന്ദര്‍ശനം: അരലക്ഷത്തോളം പേര് പങ്കെടുക്കുമെന്ന് എഐസിസി സെക്രട്ടറി | The Indian Telegram\nദുബൈ: മഹാത്മാഗാന്ധിയുടെ 150ാം ജന്മവാര്‍ഷികത്തോട് അനുബന്ധിച്ച് ദുബൈ രാജ്യാന്തര ക്രിക്കറ്റ് സ്റ്റേഡിയത്തില് 11ന് വൈകീട്ട് നാലിന് നടക്കുന്ന സാംസ്‌കാരിക സംഗമത്തില് എഐസിസി അധ്യക്ഷന് രാഹുല് ഗാന്ധി മുഖ്യാതിഥിയാവും. അരലക്ഷത്തോളം പേര് പങ്കെടുക്കുമെന്നും സമ്മേളനം വിജയിപ്പിക്കാന് ഒരുക്കങ്ങള് പൂര്‍ത്തിയായതായും എഐസിസി സെക്രട്ടറി ഹിമാന്‍ഷു വ്യാസ് അറിയിച്ചു.ഐഒസി ചെയര്‍മാന് സാം പിത്രോദ അധ്യക്ഷത വഹിക്കും.\nഇന്ത്യന് ഓവര്‍സീസ് കോണ്‍ഗ്രസിന്റെ (ഐഒസി) നേതൃത്വത്തില് ഇന്‍കാസ്, കെഎംസിസി എന്നിവയുടെ സഹകരണത്തോടയാണ് പരിപാടികള്. ഐഒസി സെക്രട്ടറി ഡോ.ആരതി കൃഷ്ണ, യുഎഇ കെഎംസിസി പ്രസിഡന്റ് പുത്തൂര് റഹ്മാന്, ഇന്‍കാസ് പ്രസിഡന്റ് മഹാദേവന് വാഴശ്ശേരില് എന്നിവരും വാര്‍ത്താസമ്മേളത്തില് പങ്കെടുത്തു.\nരണ്ടുദിവസത്തെ സന്ദര്‍ശനത്തിനാണ് രാഹുല്‍ഗാന്ധി എത്തുന്നത്. 12ന് അബുദാബിയില് ഷെയ്ഖ് സായിദ് ഗ്രാന്‍ഡ് മോസ്‌ക് സന്ദര്‍ശിക്കും. ഇന്ത്യ എന്ന ആശയത്തെപ്പറ്റിയാവും 11ന് രാഹുല് പ്രഭാഷണം നടത്തുക. യുഎഇ ഇന്ത്യ ബന്ധം അടിസ്ഥാനമാക്കിയുള്ള കലാപരിപാടികളും അരങ്ങേറും. നൂറോളം കലാകാരന്മാര് അണിനിരക്കും. വൈകീട്ട് മൂന്ന് മുതലാണ് ഇതാരംഭിക്കുക. പ്രവേശനം സൗജന്യമാണ്. ദുബൈയില് ലേബര് ക്യാംപു സന്ദര്‍ശിക്കാനും വിദ്യാര്‍ഥികളുമായി സംവദിക്കാനും പരിപാടിയുണ്ട്. അബുദാബിയില് ഐബിപിസിയുടെ നേതൃത്വത്തില് വ്യവസായ പ്രമുഖന്മാരുടെ സമ്മേളനത്തിലും പങ്കെടുക്കും. യുഎഇ ഭരണാധികാരികളുമായി കൂടിക്കാഴ്ചയ്ക്കു ശ്രമിക്കുന്നുണ്ടെങ്കിലും അന്തിമതീരുമാനമായിട്ടില്ല. 2019ല് രാഹുലിന്റെ ആദ്യവിദേശ യാത്രാപരിപാടിയാണിത്.\nരാഹുലിന്റെ സന്ദര്‍ശനവുമായി ബന്ധപ്പെട്ടു തയ്യാറാക്കിയ വെബ്‌സൈറ്റില് 72 മണിക്കൂറിനുള്ളില് 15000 പേര് റജിസ്റ്റര് ചെയ്തതായി ഹിമാന്‍ഷുദാസ് വെളിപ്പെടുത്തി. വന് ജനപങ്കാളിത്തം ഉണ്ടാകുമെന്നതിന്റെ തെളിവാണിതെന്നും അദ്ദേഹം പറഞ്ഞു. എല്ലാ എമിറേറ്റുകളില് നിന്നും സൗജന്യ യാത്രാ സൗകര്യം ഒരുക്കിയിട്ടുണ്ട്. കന്യാകുമാരി മുതല് കാശ്മീര് വരെയുള്ളവരുടെ പ്രാതിനിധ്യം ഉണ്ടാകും. പ്രവാസി പ്രശ്‌നങ്ങള് അവതരിപ്പിക്കും സന്ദര്‍ശന വേളയില് വിവിധ രംഗത്തുള്ള ആളുകളുമായി ആശയവിനിമയം നടത്തുന്ന രാഹുല് പ്രവാസികള് നേരിടുന്ന പ്രശ്‌നങ്ങള് പഠിച്ച് പാര്‍ലമെന്റില് അവതരിപ്പിക്കും. സമ്മേളനത്തിലെ പ്രസംഗത്തിലും ഇക്കാര്യം പരാമര്‍ശിക്കും.\nഷാര്‍ജ -0505390496,0507473126, 05053448115\nഅബുദാബി -0557978796, 0506711437\nദുബായ്- 0506756693, 0545007806,0504282782\nഅജ്മാന് -0557025722, 0507698381,0507077243\nഅല്‍ഐന്- 0564647313, 0505834422\nഉമ്മല്‍ഖുവൈന്- 0529134569,05055761195, 0502345857\nയുഎഇ സാമ്പത്തിക സഹായം പുതിയ വിവാദത്തിലേക്ക്; ശ്രീധരന് പിള്ളയുടെയും രമേശ് ചെന്നിത്തലയുടെയും വാദം…


കാവിൻപുറം-ചൊവ്വള്ളൂർ റോഡ് തകർന്നു : Deepika.com Nattu Visesham\nകാട്ടാക്കട : കാവിൻപുറം-ചൊവ്വള്ളൂർ റോഡ് തകർന്നിട്ടും റോഡിന്‍റെ ശോചനീയാവസ്ഥ പരിഹരിക്കാൻ പഞ്ചായത്ത് അധികൃതർ ഇടപെടുന്നില്ലെന്ന പരാതി. എട്ട് മീറ്റർ വീതിയുള്ള റോഡിൽ മുൻപ് കെഎസ്ആർടിസി ബസ് സർവീസുണ്ടായിരുന്നു.\nറോഡ് തകർന്നതോടെ അതും നിലച്ചു. റോഡിന്‍റെ നവീകരണം നടന്നിട്ട് എട്ടുവർഷത്തിലധികമായി. അശാസ്ത്രീയമായി കുടിവെള്ള പൈപ്പ് സ്ഥാപിച്ചിരിക്കുന്നത് റോഡിന്‍റെ നടുക്കാണ്. അതിനാൽ വാഹനം കയറുമ്പോൾ പൈപ്പുപൊട്ടുന്നതും ഇതു പരിഹരിക്കാൻ റോഡ് വെട്ടിക്കുഴിക്കുന്നതും പതിവായി.\nറോഡിലാകമാനം മെറ്റൽ ഇളകി. കുണ്ടുംകുഴിയുമായ റോഡിലൂടെയുള്ള യാത്ര ദുരിതമായി മാറി. റോഡിനിരുവശവും കുന്നിടിച്ചതോടെ മഴവെള്ളം കുത്തിയൊലിച്ചിറങ്ങി റോഡിലെ കുഴികളും വലുതായി. അപകടങ്ങൾ നിത്യസംഭവമായി. വിളപ്പിൽശാലയിലെ സ്വകാര്യ കോളജിന്‍റെ ബസുകളും ഇതുവഴി പോകുമായിരുന്നു. റോഡ് നവീകരണത്തിന് പഞ്ചായത്ത് നടപടിയെടുക്കണമെന്ന ആവശ്യവുമായി നാട്ടുകാർ പ്രതിഷേധത്തിലാണ്.\nമറയൂർ - മൂന്നാർ റോഡിൽ കാർ മറിഞ്ഞു Idukki


നിലമ്പൂരിൽ വായനശാല ഉദ്ഘാടന വേദിയിലെ അക്രമം; ആദിവാസികളെ മർദ്ദിച്ച സിപിഐഎമ്മുകാർക്കെതിരെ നടപടിയെടുക്കാതെ പൊലീസ് – Keyboard journal\nനിലമ്പൂരിൽ വായനശാല ഉദ്ഘാടന വേദിയിലെ അക്രമം; ആദിവാസികളെ മർദ്ദിച്ച സിപിഐഎമ്മുകാർക്കെതിരെ നടപടിയെടുക്കാതെ പൊലീസ്\nBy News Desk on December 21, 2018 (updated December 21, 2018)\nനിലമ്പൂരിലെ വെണ്ടേക്കംപൊയിലിൽ വായനശാല ഉദ്ഘാടന പരിപാടിയിലേക്ക് കടന്ന് കയറി ആദിവാസികളെ അടക്കം മർദ്ദിച്ച സംഭവത്തിൽ സിപിഐഎം പ്രവർത്തകർക്കെതിരെ കേസ് എടുക്കാത്ത പൊലീസ് നടപടിയ്ക്കെതിരെ വിമർശനം ശക്തമാവുന്നു. ഡിസംബർ 8ന് ഊർങ്ങാട്ടിരി പഞ്ചായത്തിൽ ആദിവാസികൾക്ക് വേണ്ടി തുടങ്ങിയ ഗദ്ദിക വായനശാലയുടെ ഉദ്ഘാടന ചടങ്ങിനിടെയാണ് സംഭവം. വൈകുന്നേരം അഞ്ചിന് നടന്ന ഉദ്ഘാടന പരിപാടിയിലേക്ക് സിപിഐം പ്രവർത്തകർ പ്രകടനമായെത്തുകയും അക്രമം അഴിച്ചു വിടുകയും ചെയ്തുവെന്നാണ് ആരോപണം.\nആദിവാസി മൂപ്പനടക്കം പതിനഞ്ചോളം പ്രവർത്തകർക്ക് പരിക്കേറ്റു. മർദ്ദനമേറ്റവരിൽ ഒരാളുടെ തോളെല്ലു പൊട്ടുകയും മറ്റൊരാളുടെ തലച്ചോറിന് ക്ഷതമേൽക്കുകയും ചെയ്തു. മിഥുൻ എന്ന ദലിത് യുവാവിന്‍റെ നട്ടെല്ലിന് പരിക്കേറ്റു. ഒരാൾക്ക് കണ്ണിനാണ് പരിക്കുണ്ടായത്. സംഭവം റിപ്പോർട്ട് ചെയ്യപ്പെട്ടിട്ട് ആഴ്ചകൾ പിന്നിട്ടു കഴിഞ്ഞു. ആദിവാസികളെയും ദലിതരെയും മർദ്ദിച്ചാൽ 48 മണിക്കൂറിനകം നടപടി എടുക്കണമെന്ന എസ് സി എസ് റ്റി നിയമത്തിന്‍റെ ലംഘനമാണ് പൊലീസിന്‍റെയും സർക്കാരിന്‍റെയും ഭാഗത്ത് നിന്നും ഉണ്ടായിരിക്കുന്നത്. പ്രതികൾ ഒളിവിലായതിനാലാണ് നടപടി എടുക്കാത്തതെന്നാണ് പൊലീസ് നൽകുന്ന വിശദീകരണം.\nസിപിഐഎമ്മുമായുള്ള ബന്ധം അവസാനിപ്പിച്ച ആളുകൾ നടത്തിയ പരിപാടിയാണ് ആക്രമിക്കപ്പെട്ടത്. ചലച്ചിത്രതാരവും വനംവകുപ്പ് ഉദ്യോഗസ്ഥരും അടക്കം വായനശാല ഉദ്ഘാടന വേദിയിലുണ്ടായിരുന്നു. ഇവരെല്ലാവരും ഓടി രക്ഷപ്പെടുകയാണ് ഉണ്ടായത്.\nകോളനി മൂപ്പൻ കോർമൻ , രാഹുൽ , പഞ്ചായത്ത് അംഗവും പാലക്കയം കോളനി മൂപ്പനുമായ കൃഷ്ണൻകുട്ടി , പലകത്തോട് കോളനിയിലെ മണിക്കുട്ടി , നാടുവാഴി ശാരദ , മകൻ അനീഷ് , വടക്കേമുറിയിൽ ലില്ലി കുര്യൻ , ഷൈനി , വടക്കെകൂറ്റ് മേരി ജോസഫ് , ബദൽ സ്കൂൾ അധ്യാപിക ഷിജി, സന്നദ്ധ സംഘടനാ നേതാവ് മഞ്ചേരി മേലാ‌ക്കം സ്വദേശി കോലോത്ത് അജ്മൽ, വെണ്ടേക്കംപൊയിൽ വടക്കെക്കൂറ്റ് ഷിനോജ് , പാറത്താഴത്ത് മിഥുൻ, എന്നിവരെയാണ് പരിക്കേറ്റ് ജില്ലാ ആശുപത്രിയിലും മഞ്ചേരി മെഡിക്കൽ കോളജ് ആശുപത്രിയിലുമായി പ്രവേശിപ്പിച്ചിരുന്നത്.\nCategory: KERALA, NEWS | Tags: CPIM, gaddika, kerala police, nilambur, SC-ST Atrocity act | Comments: 0\nPrevious post: കിളിനക്കോട് സംഭവിച്ചതെന്തെന്ന് വിശദീകരിച്ച് പെൺകുട്ടികൾ; രാഷ്ട്രീയ നേതാവ് പിന്തുടർന്ന് ഭീഷണിപ്പെടുത്തിയെന്ന് വെളിപ്പെടുത്തൽ\nNext post: ആഗ്രയില് ദലിത് വിദ്യാര്‍ത്ഥിനിയെ തീകൊളുത്തി കൊന്നു


സെറീന വില്യംസ് വിംബിള്‍ഡണിനെത്തും ; ഉറപ്പു നല്‍കി അമേരിക്കന് താരം | Pathanamthitta Media\nFriday, June 17, 2022 3:26 pm\nലണ്ടന് : സെറീന വില്യംസ് ടെന്നിസ് കോര്‍ട്ടിലേക്ക് തിരിച്ചെത്തുന്നു. വിംബിള്‍ഡണില് കളിക്കുമെന്ന് സെറീന അറിയിച്ചു. ഒരുവര്‍ഷത്തെ ഇടവേളയ്ക്ക് ശേഷം സെറീന വില്യംസ് ടെന്നിസ് കോര്‍ട്ടിലേക്ക് തിരിച്ചെത്തുന്നു. ലക്ഷ്യം ഇരുപത്തിനാലാം ഗ്ലാന്‍സ്ലാം കിരീടം. സാമൂഹിക മാധ്യമങ്ങളിലൂടെയാണ് താന് കോര്‍ട്ടിലേക്ക് തിരിച്ചുവരുന്നുവെന്ന് നാല്‍പതുകാരിയായ സെറീന വ്യക്തമാക്കിയത്. പന്ത്രണ്ട് മാസം മുന്‍പ് വിംബിള്‍ഡണിനിടെ പരിക്കേറ്റതിന് ശേഷം സെറീന ഇതുവരെ ഒറ്റ ടൂര്‍ണമെന്റില് കളിച്ചിട്ടില്ല.\nറാങ്കിംഗില് 1,208ലേക്ക് വീണു. ഇതുകൊണ്ടുതന്നെ സെറീനയ്ക്ക് വിംബിള്‍ഡണില് കളിക്കാന് അവസരം കിട്ടുമോയെന്ന് ഉറപ്പില്ല. ദീര്‍ഘകാലം പരിക്കേറ്റ് പുറത്തിരിക്കുന്ന താരങ്ങള്‍ക്കുള്ള സംരക്ഷിത റാങ്കിംഗ്, അല്ലെങ്കില് വൈല്‍ഡ് കാര്‍ഡ് പ്രവേശനമാണ് സെറിനയ്ക്ക് മുന്നിലുള്ള സാധ്യത. ഏഴ് വിംബിള്‍ഡണ് കിരീടം നേടിയിട്ടുള്ള സെറീന അവസാനമായി കിരീടമുയര്‍ത്തിയത് 2016ലാണ്.\n2018ലും 2019ലും ഫൈനലില് തോറ്റു. കഴിഞ്ഞ വര്‍ഷം ആദ്യറൗണ്ടില് പരിക്കേറ്റ് പിന്‍മാറുകയായിരുന്നു. ഒരുവര്‍ഷത്തെ ഇടവേളയ്ക്ക് ശേഷമാണ് തിരിച്ചെത്തുന്നതെങ്കിലും 24 ഗ്രാന്‍സ്ലാം കിരീടം നേടിയ മാര്‍ഗരറ്റ് കോര്‍ട്ടിന്റെ റെക്കോര്‍ഡിനൊപ്പമെത്താന് സെറീനയ്ക്ക് കഴിയുമെന്നാണ് ആരാധകര് പ്രതീക്ഷിക്കുന്നത്. ഈ മാസം 27നാണ് വിംബിള്‍ഡണ് ആരംഭിക്കുന്നത്. ടെന്നിസീല് നിന്ന് വിരമിച്ച ഓസ്‌ട്രേലിയക്കാരി ആഷ്‌ലി ബാര്‍ട്ടിയാണ് വിംബിള്‍ഡണ് വനിതാ വിഭാഗത്തില് നിലവിലെ ചാംപ്യന്.\nPrevious articleജുമാ മസ്ജിദുകളിൽ വർഗീയപ്രചാരണം നടക്കുന്നുവെന്ന അഭിപ്രായം സർക്കാരിനില്ല ; വിവാദ നോട്ടീസിറക്കിയ എസ്.എച്ച്.ഒയെ മാറ്റി ; മുഖ്യമന്ത്രി\nNext articleയൂത്ത് കോണ്‍ഗ്രസ് നേതാവ് വീണ എസ്.നായര്‍ക്ക് ഭീഷണി ; ഡിജിപിക്ക് പരാതി നല്‍കി


Mystery about Brihadeeswara temple Thanjavur - Malayalam Nativeplanet\n»നിഴല് നിലത്ത് വീഴാ ക്ഷേത്രം: തഞ്ചൈ പെരിയ കോവില് നിഗൂഢതകള്\nUpdated: Wednesday, January 24, 2018, 9:47 [IST]\n9 min ago മംഗലാപുരത്തു നിന്നും കൂർഗിലേക്കൊരു വീക്കെൻഡ് യാത്ര\nTechnology എന്തുകൊണ്ടാണ് ഈ ജില്ലയിലെ അധ്യാപകർ ക്ലാസിന് മുമ്പ് സെൽഫികൾ എടുക്കുന്നത് ?\nഒന്നല്ല,ഒരുപാട് പ്രത്യേകതകളുണ്ട് തമിഴ്‌നാട്ടിലെ ബൃഹദീശ്വര ക്ഷേത്രത്തിന്. ആര്‍ക്കിയോളജിക്കല് സര്‍വ്വേ ഓഫ് ഇന്ത്യയുടെ കീഴില് സംരക്ഷിക്കപ്പെടുമ്പോഴും നിത്യേന പൂജകള് നടക്കുന്ന ഈ ക്ഷേത്രത്തിന് പൂര്‍ണ്ണമായും കരിങ്കല്ലില് തീര്‍ത്ത ക്ഷേത്രം എന്ന പ്രത്യേകത കൂടിയുണ്ട്. ബിഗ് ടെമ്പിള് എന്നറിയപ്പെടുന്ന തഞ്ചാവൂര് ബൃഹദീശ്വര ക്ഷേത്രത്തെക്കുറിച്ച് കൂടുതല് അറിയാം...\nഒട്ടേറെ പ്രത്യേകതകള് ഉള്ളതുപോലെ ധാരാളം പേരുകളും ഈ ക്ഷേത്രത്തിനുണ്ട്. ദക്ഷിണ മേരു എന്നും തിരുവുടയാര് കോവില് എന്നും പെരിയ കോവില് എന്നും രാജരാജേശ്വരം കോവില് എന്നും ഇത് അറിയപ്പെടുന്നു.\nആറു വര്‍ഷവും 275 ദിവസവും കൊണ്ടി നിര്‍മ്മിക്കപ്പെട്ട ഈ ക്ഷേത്രം ബിഗ് ടെമ്പിള് എന്നും അറിയപ്പെടുന്നു.\nഇന്ത്യയിലെ ഏറ്റവും വലിയ ക്ഷേത്രങ്ങളിലൊന്ന് ഇന്ത്യയിലെ ഏറ്റവും വലിയ ക്ഷേത്രങ്ങളിലൊന്നായാണ് ബൃഹദീശ്വര ക്ഷേത്രം അറിയപ്പെടുന്നത്. 66മീറ്റര് ഉയരമുള്ള ഗോപുരത്തിനു മുകളില് ഗോളാകൃതിയിലുള്ള വലിപ്പമേറിയ കലശം ഉണ്ട്. 16 അടി നീളവും 13 അടി ഉയരവും ഉള്ള ഒറ്റക്കല്ലില് തീര്‍ത്ത നന്ദിയുടെ ശില്പമുണ്ട്.400 തൂണുകളുള്ള വരാന്തയും5നിലകളൂള്ള പ്രവേശന ഗോപുരവും ഉണ്ട്.\nമകുടത്തിന്റെ നിഴല് നിലത്തുവീഴാ ക്ഷേത്രം\n81 ടണ് ഭാരമുള്ള ഒറ്റക്കല്ലില് നിര്‍മ്മിച്ചതാണ് ഇവിടുത്തെ ക്ഷേത്രത്തിന്റെ മകുടം. ഗോപുരത്തിനു മുകളില് സ്ഥിതി ചെയ്യുന്ന മകുടത്തിന്റെ നിഴല് നിലത്ത് വീഴില്ല എന്നതാണ് മറ്റൊരു പ്രത്യേകത. ഉച്ച സമയത്തുള്ള നിഴലാണ് താഴെ വീഴാത്തത്. വര്‍ഷത്തില് ഏതു ദിവസമായാലും ഉച്ച് നേരത്ത് ഇവിടുത്തെ നിഴല് നിലത്ത് വീഴില്ല എന്നാണ് വിശ്വാസം.\nലോകത്തിലെ ഉയരം കൂടിയ ക്ഷേത്രങ്ങളിലൊന്ന്\nലോകത്തിലെ ഏറ്റവും ഉയരം കൂടിയ ക്ഷേത്രങ്ങളുടെ പട്ടികയിലാണ് തഞ്ചാവൂര് ബൃഹദീശ്വര ക്ഷേത്രത്തെ ഉള്‍പ്പെടുത്തിയിരിക്കുന്നത്.\nലോകത്തിലെ ആദ്യത്തെ കരിങ്കല് ക്ഷേത്രം\nലോകത്തില് ആദ്യമായി പൂര്‍ണ്ണമായും കരിങ്കല്ലില് കൊത്തിയ ക്ഷേത്രമെന്ന വിശേഷണവും ബൃഹദീശ്വര ക്ഷേത്രത്തിന് സ്വന്തമാണ്. ഇവിടേക്ക് മറ്റു സ്ഥലങ്ങളില് നിന്നും നിര്‍മ്മാണത്തിനായി കല്ലുകള് എത്തിക്കുകയായിരുന്നുവത്രെ.\nചോല വാസ്തുവിദ്യയുടെ എല്ലാത്തരം അടയാളങ്ങളും ഇവിടെ കാണാന് സാധിക്കും. അതില് പ്രധാനപ്പെട്ട ഒന്നാണ് ഭരതനാട്യത്തിലെ 108 കരണങ്ങളില് 81 എണ്ണത്തിന്റെയും ശില്പാവിഷ്‌കാരം. നാട്യശാസ്ത്രത്തില് ഭരതമുനി വിവരിച്ചിരിക്കുന്ന കരണങ്ങളാണ് ഇവിടെ ശില്പരൂപത്തില് കൊത്തിയിരിക്കുന്നത്.\nക്ഷേത്രത്തിന്റെ യഥാര്‍ഥ പേര്\nബൃഹദീശ്വര ക്ഷേത്രത്തിന്റെ യഥാര്‍ഥ പേര് രാജരാജേശ്വര് എന്നാണത്രെ. വലിയ ദൈവം എന്ന അര്‍ഥത്തില് മറാഠികളാണ് ഈ ക്ഷേത്രത്തിന് ബൃഹദീശ്വര ക്ഷേത്രം എന്ന പേരു നല്കുന്നത്.\nവാസ്തുവിദ്യയുടെയും കൊത്തുപണികളുടെയും അത്ഭുതകരമായ സമ്മേളനമാണ് ഇവിടെ കാണാന് സാധിക്കുക.\n130,000 ടണ് കരിങ്കല്ല്\nബൃഹദീശ്വര ക്ഷേത്രത്തിന്റെ മുഴുവന് ഭാഗങ്ങളും കരിങ്കല്ല് ഉപയോഗിച്ചാണ് നിര്‍മ്മിച്ചിരിക്കുന്നത്. ഏകദദേശം 130,000 ടണ് കരിങ്കല്ല് മാത്രം വേണ്ടി വന്നുവത്രെ ഇവിടുത്തെ പ്രധാന ക്ഷേത്രത്തിന്റെ നിര്‍മ്മിതിക്ക്.\n13 അടി ഉയരമുള്ള ശിവലിംഗം\nപ്രധാന പ്രതിഷ്ഠയായ ശിവനെ ഇവിടെ ലിംഗരൂപത്തില് ആണ് പ്രതിഷ്ഠിച്ചിരിക്കുന്നത്. ഒറ്റക്കല്ലിലുള്ള ശിവലിംഗത്തിന് 8.7 മീറ്റര് ഉയരമുണ്ട്.\nഇവിടുത്തെ ഒറ്റക്കല്ലില് നിര്‍മ്മിച്ച നന്ദി മഹാനന്ദി എന്നാണ് അറിയപ്പെടുന്നത്. 12 അടി ഉയരവും 20 അടി നീളവും ഇതിനുണ്ട്. ഏകദേശം 25 ടണ്ണോളം ഭാരവും ഇതിനുണ്ട്.\nഈ ക്ഷേത്രത്തിന്റെ മറ്റൊരു പ്രത്യേകതയാണ് ഇവിടെ കാണുന്ന മനോഹരങ്ങളായ ചുവര്‍ചിത്രങ്ങള്.\nമാര്‍ക്കണ്ഡേയപുരാണം, തിരുവിളയാടല് പുരാണം എന്നിവയുടെ കഥ പറയുന്ന ചുമര്‍ചിത്രങ്ങള് ഇവിടെ കാണാം.\nഎഡി 1010 ല് നിര്‍മ്മാണം പൂര്‍ത്തീകരിച്ച ഈ ക്ഷേത്രത്തിന് ആയിരത്തിലധികം വര്‍ഷം പഴക്കമുണ്ട്. രാജരാജചോളന് ഒന്നാമന്റെ കാലത്താണ് ഈ ക്ഷേത്രം പണിയുന്നത്. യുനസ്‌കോയുടെ ലോക പൈതൃക സ്മരകങ്ങളുടെ പട്ടികയില് ഉള്‍പ്പെട്ടിട്ടുള്ള ബൃഹദീശ്വര ക്ഷേത്രം ചോള രാജവംശകാലത്തെ തമിഴ് വാസ്തുവിദ്യയുടെ ഉത്തമഉദാഹരണം കൂടിയാണ്.\nനൂറോളം ഭൂഗര്‍ഭ വഴികള്\nബൃഹദീശ്വര ക്ഷേത്രത്തില് നിന്നും തഞ്ചാവൂരിന്റെ വിവിധ ഭാഗങ്ങളിലേക്ക് നൂറോളം ഭൂഗര്‍ഭ വഴികള് ഉണ്ടെന്നാണ് കരുതപ്പെടുന്നത്. രാജരാജചോളന്റെ കൊട്ടാരത്തിലേക്കും മറ്റു പ്രധാനപ്പെട്ട സ്ഥലങ്ങളിലേക്കും ഇത്തരം വഴികള് ഉണ്ട്. എന്നാല് അവയില് മിക്കവയും ഇന്ന് അടച്ചിട്ടിരിക്കുകയാണ്. ഭൂഗര്‍ഭ പാതയില് വഴി തെറ്റിയാല് അപകടമാണെന്നതാണ് ഇതിനു കാരണം.\nതമിഴ്‌നാടിന്റെ സാംസ്‌കാരിക തലസ്ഥാനം എന്നറിയപ്പെടുന്ന ഇടമാണ് തഞ്ചാവൂര്. മാര്‍ച്ച് മുതല് ഒക്ടോബര് വരെയുള്ള സമയമാണ് ഇവിടം സന്ദര്‍ശിക്കാന് പറ്റിയത്. ഈ സമയങ്ങളില് മികച്ച കാലാവസ്ഥയായിരിക്കും. അതിനാല് മറ്റു മാസങ്ങളെ അപേക്ഷിച്ച് സ്ഥലങ്ങള് കൂടുതല് കാണാനും സാധിക്കും.\nRead more about: temples tamil nadu ക്ഷേത്രങ്ങള് തമിഴ് നാട് shiva temples best of 2017


ശമൂവേൽ219 (മലയാളം ബൈബിൾ)České uživatelské rozhraní\nശമൂവേൽ219\n← ശമൂവേൽ218 ശമൂവേൽ220 →\n1 രാജാവു അബ്ശാലോമിനെച്ചൊല്ലി ദുഃഖിച്ചുകരഞ്ഞുകൊണ്ടിരിക്കുന്നു എന്നു യോവാബ് കേട്ടു.\n2 എന്നാല് രാജാവു തന്റെ മകനെക്കുറിച്ചു വ്യസനിച്ചിരിക്കുന്നു എന്നു ആ ദിവസംദിവസം ജനം കേട്ടതുകൊണ്ടു അന്നത്തേ ജയം ജനത്തിന്നൊക്കെയും ദുഃഖമായ്തീര്‍ന്നു.\n3 ആകയാല് യുദ്ധത്തില് തോറ്റിട്ടു നാണിച്ചു ഒളിച്ചുവരുംപോലെ ജനം അന്നു പട്ടണത്തിലേക്കു ഒളിച്ചുകടന്നു.\n4 രാജാവു മുഖംമുഖം മൂടിഎന്റെ മകനേ, അബ്ശാലോമേ, അബ്ശാലോമേ, എന്റെ മകനേ! എന്നു ഉറക്കെ നിലവിളിച്ചുനിലവിളിച്ചുകൊണ്ടിരുന്നു.\n5 അപ്പോള് യോവാബ് അരമനയില് രാജാവിന്റെ അടുക്കല് ചെന്നു പറഞ്ഞതുഇന്നു നിന്റെയും നിന്റെ പുത്രീപുത്രന്മാരുടെയും നിന്റെ ഭാര്യഭാര്യമാരുടെയും വെപ്പാട്ടികളുടെയും ജീവനെ രക്ഷരക്ഷിച്ചിരിക്കുന്ന നിന്റെ സകലഭൃത്യന്മാരെയും നീ ഇന്നു ലജ്ജിപ്പിച്ചിരിക്കുന്നു; നിന്നെ പാകെക്കുന്നവരെ നീ സ്നേഹീക്കുന്നു; നിന്നെ സ്നേഹിക്കുന്നവരെ നീ പകെക്കുന്നു;\n6 പ്രഭുക്കന്മാരും ഭൃത്യന്മാരും നിനക്കു ഏതുമില്ല എന്നു നീ ഇന്നു കാണിച്ചിരിക്കുന്നു; അബ്ശാലോം ജീവിച്ചിരിക്കയും ഞങ്ങള് എല്ലാവരും ഇന്നു മരിക്കയും ചെയ്തിരുന്നു എങ്കില് നിനക്കു നല്ല പ്രസാദമാകുമായിരുന്നു എന്നു എനിക്കു ഇന്നു മനസ്സിലായി.\n7 ആകയാല് ഇപ്പോള് എഴുന്നേറ്റുഎഴുന്നേറ്റു പുറത്തുവന്നുവന്നു നിന്റെ ഭൃത്യന്മാരോടു സന്തോഷമായി സംസാരിക്ക; നീ പുറത്തു വരാത്തപക്ഷം യഹോവയാണ, ഈ രാത്രിരാത്രി ആരും നിന്നോടുകൂടെ താമസിക്കയില്ല; അതു നിന്റെ ബാല്യംമുതല് ഇതുവരെ നിനക്കു ഭവിച്ചിട്ടുള്ള സകല അനര്‍ത്ഥത്തെക്കാളും വലിയ അനര്‍ത്ഥമായ്തീരും.\n8 അങ്ങനെ രാജാവു എഴുന്നേറ്റുഎഴുന്നേറ്റു പടിവാതില്‍ക്കല് ഇരുന്നുഇരുന്നു. രാജാവു പടിവാതില്‍ക്കല് ഇരിക്കുന്നുഇരിക്കുന്നു എന്നു ജനത്തിനെല്ലാം അറിവു കിട്ടി; സകലജനവും രാജാവിന്റെ മുമ്പില് വന്നുവന്നു.\n9 യിസ്രായേല്യര് താന്താങ്ങളുടെ വീടുകളിലേക്കു ഔടിപ്പോയിരുന്നു. എല്ലായിസ്രായേല് ഗോത്രങ്ങളിലുമുള്ള ജനം ഒക്കെയും തമ്മില് തര്‍ക്കിച്ചുരാജാവു നമ്മെ ശത്രുശത്രുക്കളുടെ കയ്യില് നിന്നു രക്ഷരക്ഷിച്ചു; ഫെലിസ്ത്യരുടെ കയ്യില് നിന്നു നമ്മെ വിടുവിച്ചതും അവന് തന്നേ. ഇപ്പോഴോ അബ്ശാലോംനിമിത്തം അവന് നാടുവിട്ടു ഔടിപ്പോയിരിക്കുന്നു.\n10 നമുക്കു രാജാവായി നാം അഭിഷേകംഅഭിഷേകം ചെയ്തിരുന്ന അബ്ശാലോമോ പടയില് പട്ടുപോയി. ആകയാല് രാജാവിനെ തിരികെതിരികെ കൊണ്ടുവരുന്ന കാര്യത്തില് നിങ്ങള് അനങ്ങാതിരിക്കുന്നതു എന്തു എന്നു പറഞ്ഞുപറഞ്ഞു.\n11 അനന്തരം ദാവീദ്‍രാജാവു പുരോഹിതന്മാരായ സാദോക്കിന്റെയും അബ്യാഥാരിന്റെയും അടുക്കല് ആളയച്ചു പറയിച്ചതെന്തെന്നാല്‍നിങ്ങള് യെഹൂദാമൂപ്പന്മാരോടു പറയേണ്ടതുരാജാവിനെ അരമനയിലേക്കു തിരികെതിരികെ കൊണ്ടുവരുന്ന കാര്യത്തില് നിങ്ങള് പിമ്പന്മാരായി നിലക്കുന്നതു എന്തു? രാജാവിനെ അരമനയിലേക്കു തിരികെതിരികെ കൊണ്ടുവരുന്ന കാര്യത്തില് എല്ലായിസ്രായേലിന്റെയും സംസാരം അവന്റെ അടുക്കല് എത്തിയിരിക്കുന്നു.\n12 നിങ്ങള് എന്റെ സഹോദരന്മാര്; എന്റെ അസ്ഥിഅസ്ഥിയും മാംസവും അല്ലോ. രാജാവിനെ മടക്കി വരുത്തുന്ന കാര്യത്തില് നിങ്ങള് പിമ്പരായി നിലക്കുന്നതു എന്തു?\n13 നിങ്ങള് അമാസയോടുനീ എന്റെ അസ്ഥിഅസ്ഥിയും മാംസവും അല്ലോ? നീ യോവാബിന്നു പകരം എപ്പോഴും എന്റെ മുമ്പില് സേനാപതിയായിരിക്കുന്നില്ല എങ്കില് ദൈവംദൈവം തക്കവണ്ണവും അധികവും എന്നോടു ചെയ്യട്ടെ എന്നു പറവിന് .\n14 ഇങ്ങനെ അവന് സകല യെഹൂദാപുരുഷന്മാരുടെയും ഹൃദയം ഒന്നുപോലെ ആകര്‍ഷിച്ചു. ആകയാല് അവര്‍നീയും നിന്റെ സകലഭൃത്യന്മാരും മടങ്ങിമടങ്ങിവരുവിന് എന്നു രാജാവിന്റെ അടുക്കല് പറഞ്ഞയച്ചു.\n15 അങ്ങനെ രാജാവു മടങ്ങിമടങ്ങി യോര്‍ദ്ദാങ്കല് എത്തി. രാജാവിനെ എതിരേറ്റു യോര്‍ദ്ദാന് കടത്തിക്കൊണ്ടുപോരേണ്ടതിന്നു യെഹൂദാപുരുഷന്മാര് ഗില്ഗാലില് ചെന്നു.\n16 ബഹൂരീമിലെ ബെന്യാമീന്യനായ ഗേരയുടെ മകന് ശിമെയിയും യെഹൂദാപുരുഷന്മാരോടുകൂടെ ദാവീദ് രാജാവിനെ എതിരേല്പാന് ബദ്ധപ്പെട്ടു ചെന്നു.\n17 അവനോടുകൂടെ ആയിരംആയിരം ബെന്യാമീന്യരും ശൌലിന്റെ ഗൃഹവിചാരകനായ സീബയും അവന്റെ പതിനഞ്ചു പുത്രന്മാരും ഇരുപതു ഭൃത്യന്മാരും ഉണ്ടായിരുന്നു; അവര് രാജാവു കാണ്‍കെ യോര്‍ദ്ദാന് കടന്നു ചെന്നു.\n18 രാജാവിന്റെ കുടുംബത്തെ ഇക്കരെ കടത്തേണ്ടതിന്നും അവന്റെ ഇഷ്ടംപോലെ ചെയ്യേണ്ടതിന്നും ചങ്ങാടം അക്കരെ ചെന്നിരുന്നു. അപ്പോള് ഗേരയുടെ മകനായ ശിമെയി യോര്‍ദ്ദാന് കടപ്പാന് പോകുന്ന രാജാവിന്റെ മുമ്പില് വീണുവീണു രാജാവിനോടു\n19 എന്റെ യജമാനന് എന്റെ കുറ്റം എനിക്കു കണക്കിടരുതേ; യജമാനനായ രാജാവു യെരൂശലേമില്‍നിന്നു പുറപ്പെട്ട ദിവസംദിവസം അടിയന് ചെയ്ത ദോഷം രാജാവു മനസ്സില് വെക്കയും ഔര്‍ക്കയും അരുതേ.\n20 അടിയന് പാപം ചെയ്തിരിക്കുന്നു എന്നു അറിയുന്നഅറിയുന്നു; അതു കൊണ്ടു ഇതാ, യജമാനനായ രാജാവിനെ എതിരേല്‍ക്കേണ്ടതിന്നു ഇറങ്ങിഇറങ്ങി വരുവാന് യോസേഫിന്റെ സകലഗൃഹത്തിലുംവെച്ചു അടിയന് ഇന്നു മുമ്പനായി വന്നിരിക്കുന്നു എന്നു പറഞ്ഞു.\n21 എന്നാറെ സെരൂയയുടെ മകനായ അബീശായിയഹോവയുടെ അഭിഷിക്തനെ ശപിച്ചിരിക്കുന്ന ശിമെയി അതുനിമിത്തം മരണശിക്ഷ അനുഭവിക്കേണ്ടയോ എന്നു ചോദിച്ചു.\n22 അതിന്നു ദാവീദ്സെരൂയയുടെ പുത്രന്മാരേ, ഇന്നു നിങ്ങള് എനിക്കു എതിരികളാകേണ്ടതിന്നു എനിക്കും നിങ്ങള്‍ക്കും തമ്മില് എന്തു? ഇന്നു യിസ്രായേലില് ഒരുത്തനെ കൊല്ലാമോ? ഇന്നു ഞാന് യിസ്രായേലിന്നു രാജാവെന്നു ഞാന് അറിയുന്നഅറിയുന്നില്ലയോ എന്നു പറഞ്ഞുപറഞ്ഞു.\n23 പിന്നെ ശിമെയിയോടുനീ മരിക്കയില്ല എന്നു പറഞ്ഞുപറഞ്ഞു, രാജാവു അവനോടു സത്യവും ചെയ്തു.\n24 ശൌലിന്റെ മകനായ മെഫീബോശെത്തും രാജാവിനെ എതിരേല്പാന് വന്നുവന്നു; രാജാവു പോയ ദിവസംദിവസം മുതല് സമാധാനത്തോടെ മടങ്ങിവന്ന ദിവസംദിവസംവരെ അവന് തന്റെ കാലിന്നു രക്ഷചെയ്കയോ താടി ഒതുക്കുകയോ വസ്ത്രംവസ്ത്രം അലക്കിക്കയോ ചെയ്തിരുന്നില്ല.\n25 എന്നാല് അവന് രാജാവിനെ എതിരേല്പാന് യെരൂശലേമില് നിന്നു വന്നപ്പോള് രാജാവു അവനോടുമെഫീബോശെത്തേ, നീ എന്നോടുകൂടെ വരാതെയിരുന്നതു എന്തു എന്നു ചോദിച്ചു.\n26 അതിന്നു അവന് ഉത്തരം പറഞ്ഞതുയജമാനനായ രാജാവേ, എന്റെ ഭൃത്യന് എന്നെ ചതിച്ചു; കഴുതകഴുതപ്പുറത്തു കയറി, രാജാവിനോടുകൂടെ പോകേണ്ടതിന്നു കോപ്പിടേണമെന്നു അടിയന് പറഞ്ഞുപറഞ്ഞു; അടിയന് മുടന്തനല്ലോ.\n27 അവന് യജമാനനായ രാജാവിനോടു അടിയനെക്കൊണ്ടു നുണയും പറഞ്ഞു; എങ്കിലും യജമാനനായ രാജാവു ദൈവദൂതന്നു തുല്യന് ആകുന്നു; തിരുമനസ്സിലെ ഇഷ്ടംപോലെ ചെയ്തുകൊള്‍ക.\n28 യജമാനനായ രാജാവിന്റെ മുമ്പാകെ അടിയന്റെ പിതൃഭവനമൊക്കെയും മരണയോഗ്യര് ആയിരുന്നു; എങ്കിലും അടിയനെ അവിടത്തെ മേശമേശയിങ്കല് ഭക്ഷിക്കുന്നവരുടെ കൂട്ടത്തില് ആക്കി; രാജാവിനോടു ആവലാധി പറവാന് അടിയന്നു ഇനി എന്തു അവകാശമുള്ളു?\n29 രാജാവു അവനോടുനീ നിന്റെ കാര്യം ഇനി അധികം പറയുന്നതു എന്തിന്നു? നീയും സീബയും നിലം പകുത്തെടുത്തുകൊള്‍വിന് എന്നു ഞാന് കല്പിക്കുന്നു എന്നു പറഞ്ഞുപറഞ്ഞു.\n30 മെഫീബോശെത്ത് രാജാവിനോടുഅല്ല, അവന് തന്നേ മുഴുവനും എടുത്തുകൊള്ളട്ടെ; യജമാനനായ രാജാവു സമാധാനത്തോടെ അരമനയില് എത്തിയിരിക്കുന്നുവല്ലോ എന്നു പറഞ്ഞുപറഞ്ഞു.\n31 ഗിലെയാദ്യനായ ബര്‍സില്ലായിയും രോഗെലീമില്‍നിന്നു വന്നു, രാജാവിനെ യോര്‍ദ്ദാന്നക്കരെ കടത്തി യാത്ര അയപ്പാന് അവനോടുകൂടെ യോര്‍ദ്ദാന് കടന്നു.\n32 ബര്‍സില്ലായിയോ എണ്പതു വയസ്സുള്ളോരു വയോധികനായിരുന്നു; രാജാവു മഹനയീമില് പാര്‍ത്തിരുന്ന കാലത്തു അവന് ഭക്ഷണസാധനങ്ങള് അയച്ചുകൊടുത്തു; അവന് മഹാധനികന് ആയിരുന്നു.\n33 രാജാവു ബര്‍സില്ലായിയോടുഎന്നോടുകൂടെ പോരിക; ഞാന് നിന്നെ യെരൂശലേമില് എന്റെ അടുക്കല് പാര്‍പ്പിച്ചു രക്ഷിക്കും എന്നു പറഞ്ഞുപറഞ്ഞു.\n34 ബര്‍സില്ലായി രാജാവിനോടു പറഞ്ഞതെന്തെന്നാല്‍ഞാന് രാജാവിനോടുകൂടെ യെരൂശലേമില് വരുന്നതെന്തിന്നു? ഞാന് ഇനി എത്ര നാള് ജീവിച്ചിരിക്കും?\n35 എനിക്കു ഇന്നു എണ്പതു വയസ്സായിരിക്കുന്നു; നല്ലതും ആകാത്തതും എനിക്കു തിരിച്ചറിയാമോ? ഭക്ഷണപാനങ്ങളുടെ സ്വാദു അടിയന്നു അറിയാമോ? സംഗീതക്കാരുടെയും സംഗീതക്കാരത്തികളുടെയും സ്വരം എനിക്കു ഇനി കേട്ടുകേട്ടു രസിക്കാമോ? അടിയന് യജമാനനായ രാജാവിന്നു ഭാരമായ്തീരുന്നതു എന്തിന്നു?\n36 അടിയന് രാജാവിനോടുകൂടെ യോര്‍ദ്ദാന് കടപ്പാനേ വിചാരിച്ചുള്ളൂ; രാജാവു ഇതിന്നായി എനിക്കു ഈ വിധം പ്രത്യുപകാരം ചെയ്യുന്നതു എന്തിനു?\n37 എന്റെ പട്ടണത്തില് എന്റെ അപ്പന്റെയും അമ്മയുടെഅമ്മയുടെയും കല്ലറയുടെ അടുക്കല്‍വെച്ചു മരിക്കേണ്ടതിന്നു അടിയന് വിടകൊള്ളട്ടെ; എന്നാല് നിന്റെ ദാസനായ കിംഹാം ഇതാ; അവന് യജമാനനായ രാജാവിനോടുകൂടെ പോരട്ടെ; നിനക്കു പ്രസാദമായതു അവന്നു ചെയ്തു കൊടുത്താലും.\n38 അതിന്നു രാജാവുകിംഹാം എന്നോടുകൂടെ പോരട്ടെ; നിന്റെ ഇഷ്ടപ്രകാരം ഞാന് അവന്നു ചെയ്തുകൊടുക്കാം; നീ എന്നോടു ആവശ്യപ്പെടുന്നതൊക്കെയും ഞാന് നിനക്കായി ചെയ്യും എന്നു പറഞ്ഞുപറഞ്ഞു.\n39 പിന്നെ സകലജനവും യോര്‍ദ്ദാന് കടന്നു. രാജാവു യോര്‍ദ്ദാന് കടന്നശേഷം ബര്‍സില്ലായിയെ ചുംബനംചുംബനംചെയ്തു അനുഗ്രഹിച്ചു; അവന് സ്വദേശത്തേക്കു മടങ്ങിമടങ്ങിപ്പോയി.\n40 രാജാവു ഗില്ഗാലില് ചെന്നു; കീംഹാമും അവനോടുകൂടെ പോയി; യെഹൂദാജനമൊക്കെയും യിസ്രായേല്‍ജനം പാതിയും കൂടി രാജാവിനെ ഇക്കരെകൊണ്ടുവന്നു.\n41 അപ്പോള് യിസ്രായേല്‍പുരുഷന്മാര് ഒക്കെയും രാജാവിന്റെ അടുക്കല് വന്നുവന്നു രാജാവിനോടുഞങ്ങളുടെ സഹോദരന്മാരായ യെഹൂദാപുരുഷന്മാര് രാജാവിനെയും അവന്റെ കുടുംബത്തെയും ദാവീദിന്റെ സകലപരിചാരകന്മാരെയും മോഷ്ടിച്ചു കൊണ്ടുവന്നുവന്നു യോര്‍ദ്ദാന് കടത്തിയതു എന്തു എന്നു പറഞ്ഞുപറഞ്ഞു.\n42 അതിന്നു യെഹൂദാപുരുഷന്മാര് ഒക്കെയും യിസ്രായേല് പുരുഷന്മാരോടുരാജാവു ഞങ്ങള്‍ക്കു അടുത്ത ചാര്‍ച്ചക്കാരന് ആകകൊണ്ടു തന്നേ; അതിന്നു നിങ്ങള് കോപിക്കുന്നതു എന്തിന്നു? ഞങ്ങള് രാജാവിന്റെ വക വല്ലതും തിന്നുവോ? അവന് ഞങ്ങള്‍ക്കു വല്ല സമ്മാനവും തന്നുവോ എന്നു ഉത്തരംഉത്തരം പറഞ്ഞു.\n43 യിസ്രായേല്‍പുരുഷന്മാര് യെഹൂദാപുരുഷന്മാരോടുരാജാവിങ്കല് ഞങ്ങള്‍ക്കു പത്തു ഔഹരി ഉണ്ടു; ദാവീദിങ്കല് ഞങ്ങള്‍ക്കു നിങ്ങളെക്കാള് അധികം അവകാശവും ഉണ്ടു; നിങ്ങള് ഞങ്ങളെ ധിക്കരിച്ചതു എന്തു? ഞങ്ങളുടെ രാജാവിനെ തിരികെതിരികെ കൊണ്ടുവരേണ്ടതിന്നു ഞങ്ങളല്ലയോ അദ്യം പറഞ്ഞതു എന്നു ഉത്തരംഉത്തരം പറഞ്ഞുപറഞ്ഞു. എന്നാല് യെഹൂദാപുരുഷന്മാരുടെ വാക്കു യിസ്രായേല് പുരുഷന്മാരുടെ വാക്കിനെക്കാള് അധികം കഠിനമായിരുന്നു.\nശമൂവേൽ 1 10:8, 11:13, 26:9, 11\nശമൂവേൽ22:4, 3:9, 16, 5:1, 8:17, 9:2, 3, 6, 7, 9, 10, 13, 14:17, 20, 15:14, 16, 26, 30, 16:3, 5, 8, 10, 17:25, 27, 18:14, 15, 17, 19:18, 30, 20:4\nരാജാക്കന്മാർ 1 2:7, 8


പിയേഴ്സ് (സോപ്പ്) - വിക്കിപീഡിയ\nഒരു പോലെ ട്രേഡ്മാർക്ക് രജിസ്റ്റർ\nപിയേഴ്സിന്റെ ലോകപ്രശ്സ്ത പരസ്യമായിരുന്നു ജോൺ എവററ്റ് മില്ലെയിസിന്റെ ചിത്രമായ ബബിൾസ്, 1890 -ന് തോമസ് ബാരറ്റ് അത് വാങ്ങി.\nആൻഡ്ര്യു പിയേഴ്സ് നിർമ്മിച്ച 1807 -ലെ ഒരു സോപ്പ് ഉത്പന്നമാണ് പിയേഴ്സ്. ലണ്ടനിലെ ഓക്സ്ഫോർഡ് സ്റ്റ്രീറ്റിലെ തന്റെ ഫാക്ടറിയിൽ വച്ചാണ് പിയേഴ്സ് സോപ്പ് ആദ്യമായി നിർമ്മിക്കുകയും, വിൽക്കുകയും ചെയ്തത്. ലോകത്തെ ആദ്യത്തെ സുതാര്യമായ സോപ്പിന്റെ മാസ്-മാർക്കറ്റിംഗ് കൂടിയായിരുന്നു അത്. തോമസ് ജെ. ബാരറ്റിന്റെ മേൽനോട്ടത്തിൽ പിയേഴ്സ്, വിൽപ്പനയിലും മാർക്കറ്റിംഗിലും പുതിയ മാറ്റങ്ങൾ ഉണ്ടാക്കി.\nബാരറ്റ് പരസ്യങ്ങളുടെ ഒരു പാരഡി\n1770 കോൺവാളിൽ ഒരു കർഷകന്റെ മകനായിട്ടായിരുന്നു ആൻഡ്ര്യു പിയേഴ്സ് ജനിച്ചത്. തുടർന്ന് 1787-ൽ അദ്ദേഹം ലണ്ടനിലേക്ക് കുടിയേറി. 1789 -ലാണ് അദ്ദേഹത്തിന്റെ പഠനം കഴിയുന്നത്. അതിനുശേഷം സോഹോ -യിലെ ജെറാർഡ് തെരുവിൽ ഒരു മുടിവെട്ട് കട തുടങ്ങുകയും അംഗരാഗ ഉത്പന്നങ്ങൾ വിൽക്കാൻ തുടങ്ങുകയും ചെയ്തു. അക്കാലത്ത് സമ്പന്നർ താമസിക്കുന്ന ഒരു ഇടമായിരുന്നു സോഹോ. വെളുത്ത ചർമ്മമായിരുന്നു അന്നത്തെ ഫാഷൻ രൂപം; വെയിൽ കൊണ്ട് കറുത്ത നിറമുണ്ടായിരുന്നത് അന്നത്തെ തൊഴിലാളികൾക്കായിരുന്നു. അന്നത്തെ സൗന്ദര്യ വസ്തുക്കളിൽ ആർസെനിക്കും ലെഡുമുണ്ടായിരുന്നു, വൈകാതെ അവ ചർമത്തിൽ ഉണ്ടാക്കുന്ന കേടുപാടുകളെ ഇല്ലാതാക്കാൻ തന്റെ സൗന്ദര്യ പൊടികൾ ജനങ്ങൾ ഉപയോഗിച്ച് തുടങ്ങിയെന്ന് അദ്ദേഹം മനസ്സിലാക്കി. തുടർന്ന് സോപ്പിന്റെ ശുദ്ധീകരണത്തിൽ ശ്രദ്ധകേന്ദ്രീകരിക്കുകയും ഗ്ലിസെറിനും മറ്റ് പ്രകൃതിദത്ത ഉത്പന്നങ്ങൾകൊണ്ടുമുള്ള സോപ്പിലേക്കെത്തിച്ചേർന്നു. അതിന്റെ ഫലമായി തികച്ചും സുതാര്യമായ ഒരു സോപ്പായിരുന്നു പിയേഴ്സിന് ലഭിച്ചത്. അതുതന്നെ വിൽപ്പനക്ക് സഹായകരമായിതീർന്നു. കൂടുതൽ ആകർഷകത്തിനായി പിയേഴ്സ് സോപ്പിൽ സുഗന്ധം കൂടി കൂട്ടിച്ചേർത്തു, ഒരു ഇംഗ്ലീഷ് പൂന്തോട്ടത്തെ ഓർമ്മയിലെത്തിക്കുന്ന ഗന്ധമായിരുന്നു അന്ന് ആദ്യമായി ചേർ‍ത്തത്.\n19 -ാം നൂറ്റാണ്ടിൽ അമേരിക്കൻ ഐക്യനാടുകളിൽ സോപ്പുകൾക്കായി വലിയ കച്ചവടം സൃഷ്ടിച്ചു.\n1895 -ൽ അദ്ദേഹത്തിന്റെ പേരക്കുട്ടിയായ (മകന്റ മകൻ) ഫ്രാൻസിസ് പിയേഴ്സ് ബിസിനസ്സിലേക്ക് ചേർന്നതോടെ, കമ്പനിയുടെ പേര് എ ആന്റ് എഫ് പിയേഴ്സ് എന്നാക്കി. മൂന്ന് വർഷത്തിന് ശേഷം ഫ്രാൻസിസിനെ ചുമതലയിൽ നിർത്തിക്കൊണ്ട് ആൻഡ്ര്യൂ കമ്പനിയിൽ നിന്നും വിരമിച്ചു. 1851 -ലെ ദി ഗ്രേറ്റ് എക്സിബിഷനിൽ എ ആന്റ് എഫ് പിയേഴ് സോപ്പുകൾക്കുള്ള പുരസ്കാരം ഏറ്റുവാങ്ങി. ഇസർവേർത്തിലേക്ക് കച്ചവടം വ്യാപിച്ചത് 1862 -ലായിരുന്നു. പരസ്യങ്ങളുടെ പിതാവ് എന്നറിയപ്പെടുന്ന തോമസ് ജെ. ബാരറ്റ് 1864 -ൽ ഒരു ബക്ക് കീപ്പറായി ചുമതലയേറ്റു. അടുത്ത വർഷം ഫ്രാൻസിസിന്റെ മകനായ ആൻഡ്ര്യു -യും എ ആന്റ എഫ് പിയേഴ്സിലേക്ക് ചേരുയും ഇസൽവേർത്തിലെ നിർമ്മാണത്തിന്റെ ചുമതല ഏൽക്കുകയും ചെയ്തു. അതേ വർഷം തോമസ് ജെ. ബാരറ്റ് ഫ്രാൻസിസന്റെ ഇളയമോളായ മേരി പിയേഴ്സിനെ വിവാഹം ചെയ്യുകയും ലണ്ടണിലെ കാര്യനിർമഹണം ഏറ്റെടുക്കുകയും ചെയ്തു.\nതോമസ് ജെ. ബാരറ്റിന്റെ നേട്ടങ്ങൾ പിയേഴ്സ് നിർമ്മാമത്തിലും, വിൽപ്പനയിലും ഊർജ്ജം നൽകി.\n1914 -ൽ ബാരറ്റിന്റെ മരണത്തോടെ ലിവർ സഹോദരന്മാർ എ ആന്റ് എഫ് പിയേഴ്സിന്റെ വലിയൊരു ഓഹരി സ്വന്തമാക്കി. 1920 -ൽ കമ്പനിയെ മൊത്തമായി ഏറ്റെടുക്കുകയും ചെയ്തു. അതോടെ വിൽപ്പന ഇംഗ്ലണ്ടിലെ പോർട്ട് സൺലൈറ്റിലേക്ക് മാറ്റി, നിർമ്മാണം ഇസൽവേർത്തിൽ തന്നെ തുടർന്നു.\n1960 -ൽ നിർമ്മാണവും പോർട്ട് സൺലൈറ്റിലേക്ക് മാറ്റി. പിയേഴ്സ് സോപ്പിലെ അധികമാകുന്ന ആൽക്കലിയുടേയും, ഫാറ്റി ആസിഡിന്റേയും തോത് അളക്കാൻ ഇസൽവേർത്തിൽ ഒരു ലബോറട്ടറി ആരംഭിച്ചു. എന്നാൽ അവയെല്ലാം വലിയൊരു തീപ്പിടുത്തത്തിൽ നശിച്ചു.\nയൂണിലിവറിന്റെ ഒരു അനുബന്ധകമ്പനിയായ ഹിന്ദുസ്ഥാൻ യൂണിലിവർ ആണ് ഇന്ത്യയിൽ ഇന്ന് പിയേഴ്സ് സോപ്പ് നിർമ്മിക്കുന്നത്. ഹിന്ദുസ്ഥാൻ യൂണിലിവറിന്റെ 67 ശതമാനം ഓഹരികളും യൂണിലിവറിന്റെയാണ്.\n↑ "WIPO Global Brand Database". wipo.int (ഭാഷ: ഇംഗ്ലീഷ്). ശേഖരിച്ചത് 1 July 2018.\n↑ "PEARS Trademark Detail". zaubacorp.com (ഭാഷ: ഇംഗ്ലീഷ്). ശേഖരിച്ചത് 14 August 2018.\n↑ Francis Pears, The Skin, Baths, Bathing, and Soap. London, 1859. Google Books. Retrieved 12 March 2014.\n↑ Geoffrey Jones, Beauty Imagined: A History of the Global Beauty Industry, Oxford University Press, Oxford, 2010 ISBN 0199639620\n"https://ml.wikipedia.org/w/index.php?title=പിയേഴ്സ്_(സോപ്പ്)&oldid=3225593" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 13:53,2ഒക്ടോബർ 2019.


വീണ്ടും കാട്ടുപന്നി ആക്രമണം; മാവൂരിൽ യുവാവിന് സാരമായ പരിക്ക് : Deepika.com Nattu Visesham\nമുക്കം: മാവൂരിൽ കാട്ടുപന്നിയുടെ കുത്തേറ്റ് ബൈക്ക് യാത്രികനായ യുവാവിന് പരിക്ക്. കുറ്റിക്കാട്ടൂർ സ്വദേശിയായ നെടുംപറമ്പ് കുന്ന് ഉനൈസി (36) നാണ് പരിക്കേറ്റത്. മാവൂർ പൈപ്പ്‌ലൈൻ റോഡിൽ ഗ്രാസിം സ്‌റ്റേഡിയത്തിന് സമീപത്തു നിന്നാണ് കാട്ടുപന്നിയുടെ ആക്രമണമുണ്ടായത്.\nസെന്‍ററിംഗ് തൊഴിലാളിയായ ഉനൈസ് രാവിലെ ഏഴോടെ ബൈക്കിൽ ജോലിക്ക് പോകുമ്പോഴാണ് കാട്ടുപന്നി ഓടിയെത്തി കുത്തി പരിക്കേൽപ്പിച്ചത്. വിവരമറിഞ്ഞെത്തിയ പരിസരവാസികൾ ഇയാളെ മെഡിക്കൽ കോളജ് ആശുപത്രിയിൽ പ്രവേശിപ്പിച്ചു. തലയ്ക്കും കൈകൾക്കും കാലിനുമാണ് പരിക്കേറ്റത്.\nഏറെക്കാലമായി കാട്ടുപന്നി ശല്യം രൂക്ഷമായ പ്രദേശമാണ് ഗ്രാസിം സ്റ്റേഡിയത്തിന്‍റെ പരിസര പ്രദേശങ്ങൾ. കഴിഞ്ഞ രണ്ടു മാസത്തിനിടെ നിരവധിപേർക്കാണ് ഇതിനു സമാനമായ രീതിയിൽ കാട്ടുപന്നികളുടെ ആക്രമണത്തിൽ പരിക്കേറ്റത്. കാട്ടുപന്നികൾ പ്രദേശവാസികൾക്കും യാത്രക്കാർക്കും നേരെ തിരിയാൻ തുടങ്ങിയതോടെ ജനങ്ങൾ ഭീതിയിലാണ്. പ്രശ്നപരിഹാരത്തിന് അധികൃതരുടെ ഭാഗത്തു നിന്നും അടിയന്തര നടപടി വേണമെന്നാണ് നാട്ടുകാരുടെ ആവശ്യം.


കഴിവുണ്ടെങ്കില് അഭിനയം തുടരും; അല്ലെങ്കില് വേറെ ജോലി കണ്ടെത്തും: പ്രണവിനെക്കുറിച്ച് മോഹന്‍ലാല് - Calicut Journal\nHome » ഇൻ ഫോക്കസ് » കഴിവുണ്ടെങ്കില് അഭിനയം തുടരും; അല്ലെങ്കില് വേറെ ജോലി കണ്ടെത്തും: പ്രണവിനെക്കുറിച്ച് മോഹന്‍ലാല്\nകഴിവുണ്ടെങ്കില് അഭിനയം തുടരും; അല്ലെങ്കില് വേറെ ജോലി കണ്ടെത്തും: പ്രണവിനെക്കുറിച്ച് മോഹന്‍ലാല്\nപ്രണവ് മോഹന്‍ലാലിന്റെ അഭിനയ ജീവിതത്തെ കുറിച്ച് പ്രതികരിച്ച് നടന് മോഹന്‍ലാല്. ദൈവാനുഗ്രഹവും അവന്റെ കഴിവുമാണ് എല്ലാം തീരുമാനിക്കുക. കഴിവുണ്ടെങ്കില് അഭിനയം തുടരും, അല്ലെങ്കില് അവന് വേറെ ജോലി കണ്ടെത്തുമെന്നും മോഹന്‍ലാല് പറഞ്ഞു. ഒരു ദേശീയ മാധ്യമത്തിന് നല്‍കിയ അഭിമുഖത്തിലാണ് അദ്ദേഹം ഇക്കാര്യം വ്യക്തമാക്കിയത്.\n‘അഭിനയത്തില് എന്റെ തുടര്‍ച്ചയായല്ല പ്രണവിനെ ഞാന് കാണുന്നത്. സിനിമാ മേഖലയിലെ അവന്റെ മുന്നോട്ടുപോക്ക് അവന്റെ പ്രതിഭയും ദൈവാനുഗ്രഹവുമായി ബന്ധപ്പെട്ടിരിക്കുന്നു. അഭിനയം തുടരാന് അവന് പറ്റുമെങ്കില് അവന് തുടരട്ടെ. അവനത് കഴിയുന്നില്ലെങ്കില് അവന് മറ്റൊരു ജോലി കണ്ടെത്തും’.\nമരക്കാര് അങ്ങനെ വലുതായി പ്ലാന് ചെയ്ത് സംഭവിച്ചതല്ല. ഇത്ര വലിയൊരു ചിത്രം ചെയ്യുമെന്നോ അതില് പ്രണവും കല്യാണിയുമൊക്കെ അഭിനയിക്കുമെന്നോ ഒന്നും കരുതിയിരുന്നില്ല, പക്ഷേ അത് സംഭവിച്ചു. ഇതുപോലെ മറ്റനേകം കാര്യങ്ങളും സംഭവിക്കുമെന്ന് വിശ്വസിക്കുന്നു- മോഹന്‍ലാല് പറഞ്ഞു.\nഅഭിനേതാവെന്ന രീതിയില് അഭിയിക്കുക എന്നതാണ് ഉത്തരവാദിത്തം. പദ്മഭൂഷന് ലഭിച്ചെന്നു കരുതി പുതിയ രീതിയിലുള്ള പ്രകടനമൊന്നും ഉണ്ടാകില്ല. അഭിനേതാവെന്ന രീതിയില് നമുക്കു സ്വീകരിക്കാവുന്ന റോളുകള്‍ക്കും ചില പരിധികളുണ്ട്. പ്രൊഡക്ഷനിലേക്ക് കടക്കാനുള്ള കാരണങ്ങളിലൊന്ന് ഇതാണ്. മരക്കാറും ലൂസിഫറുമൊക്കെ വലിയ ബഡ്ജറ്റിലാണ് ഒരുക്കുന്നത്. സാധാരണ മലയാള സിനിമകളേക്കാള് ഉയര്‍ന്ന ബഡ്ജറ്റാണത്. നമ്മുടെ സിനിമയെ കൂടുതല് പ്രേക്ഷകരിലേക്ക് എത്തിക്കണം. മലയാളസിനിമക്ക് ദേശീയതലത്തില് ശ്രദ്ധ നേടിക്കൊടുക്കുക എന്നതാണ് എന്റെ ഉത്തരവാദിത്തമെന്നും മോഹന്‍ലാല് പറഞ്ഞു.\nPrevious: ലിനി, നീ ഇല്ലാതെ റിതുലിന്റെ ആദ്യപിറന്നാള്; നൊമ്പരമായി സജീഷിന്റെ കുറിപ്പ്\nNext: വെടിക്കെട്ടിന് തടസ്സമില്ല;തൃശൂര് പൂരം വെടിക്കെട്ട് ഇത്തവണ മാറ്റമില്ലാതെ നടത്തും


കേരള സമാജം പ്രസിഡന്റ് സി.പി.രാധാകൃഷ്ണന്റെ ഭാര്യ അന്തരിച്ചു. – BengaluruVartha\nകേരള സമാജം പ്രസിഡന്റ് സി.പി.രാധാകൃഷ്ണന്റെ ഭാര്യ അന്തരിച്ചു.\nബെംഗളൂരു : കേരള സമാജം പ്രസിഡന്റ് ശ്രീ സി.പി.രാധാകൃഷ്ണന്റെ പത്നി സൗധാമിനി അന്തരിച്ചു. മൃതദേഹം മോർച്ചറിയിൽ സൂക്ഷിച്ചിരിക്കുകയാണ്.\nഞായറാഴ്ച (27.10.19) രാവിലെ 8 മണിക്ക് രാമമൂർത്തി നഗറി (#37, ദ്വാരക, അപ്പാറാവു ലേഔട്ട്, ബെംഗളൂരു- 16) ലുള്ള വസതിയിലേക്ക് കൊണ്ടുവരും.\nഉച്ചക്ക്2മണിക്ക് കലപ്പള്ളി സ്മശാനത്തിൽ സംസ്കാരം നടത്തും.\nസംഘടനക്ക് വേണ്ടി സമാജം ജെനറൽ സെക്രട്ടറി റജികുമാർ അനുശോചനം രേഖപ്പെടുത്തി.\nധോണി ഇനി ടീമിലെത്തുക വിടവാങ്ങല് മത്സരത്തില് മാത്രം?\n’ക്യാർ’ ചുഴലിക്കാറ്റ്; ഉഡുപ്പി, ദക്ഷിണ കന്നഡ, ഉത്തര കന്നഡ എന്നിവിടങ്ങളിൽ ശക്തമായ മഴ


എന്നെ പലരും നന്നായി പറ്റിച്ചിട്ടുണ്ട്;വെളിപ്പെടുത്തലുമായി ധനുഷ്! - metromatinee.com Lifestyle Entertainment & Sports\nഎന്നെ പലരും നന്നായി പറ്റിച്ചിട്ടുണ്ട്;വെളിപ്പെടുത്തലുമായി ധനുഷ്!\nതമിഴിന്റെ സൂപ്പർ താരമാണ് ധനുഷ്.കൂടാതെ സൂപ്പർസ്റ്റാർ രജനികാന്തിന്റെ മരുമകനും. ധനുഷിനൊപ്പം മഞ്ജു വാര്യരും പുതിയ ചിത്രത്തിൽ എത്തുന്നുണ്ട് എന്ന വാർത്ത വളരെ വൈറലായിരുന്നു. മലയാളത്തിന്റെ ലേഡി സൂപ്പര്‍സ്റ്റാര് മഞ്ജു വാര്യര് സിനിമകളുടെ തിരക്കിലാണ്. മലയാളത്തില് മാത്രമല്ല തമിഴ് സിനിമയിലും അഭിനയിക്കാനുള്ള തയ്യാറെടുപ്പിലാണ് മഞ്ജു. ധനുഷ് നായകനായിട്ടെത്തുന്ന അസുരന് എന്ന ചിത്രത്തിലൂടെയാണ് മഞ്ജു തമിഴിലേക്ക് അരങ്ങേറ്റം നടത്തുന്നത്. കഴിഞ്ഞ ദിവസം അസുരന്റെ ഓഡിയോ ലോഞ്ച് അതിവിപുലമായി നടത്തിയിരുന്നു.\nതന്നെ പല നിര്‍മാതാക്കളും പറ്റിച്ചിട്ടുണ്ടെന്ന് തുറന്നു പറഞ്ഞ് ധനുഷ്. വെട്രിമാരന് സംവിധാനം ചെയ്യെുന്ന അസുരന്റെ ഓഡിയോ ലോഞ്ചിന് ഇടയിലാണ് താരം തനിക്ക് നിര്‍മാതാക്കള്‍ക്കെതിരേ വിമര്‍ശനം ഉന്നയിച്ചത്. .അസുരന് ഓഡിയോ ലോഞ്ചില് ധനുഷ് നടത്തിയ പ്രസംഗം വിവാദമാകുന്നു. തമിഴിലെ ചില നിര്‍മാതാക്കള്‍ക്കെതിരെയായിരുന്നു ധനുഷിന്റെ ഒളിയമ്പുകള്. ഇന്നത്തെ കാലത്ത് വളരെ ചുരുക്കം നിര്‍മാതാക്കളില്‍നിന്നേ മുഴുവന് പ്രതിഫലം ലഭിക്കുകയൂള്ളുവെന്നും പലരും കബളിച്ചിട്ടുണ്ടെന്നും ധനുഷ് പറഞ്ഞു.\nകാക്കമുട്ടൈ, വിസാരണൈ തുടങ്ങിയ ചിത്രങ്ങളിലൂടെ ദേശീയ പുരസ്‌കാരത്തിനര്‍ഹനായ നിര്‍മാതാവാണ് ധനുഷ്. അദ്ദേഹത്തിന്റെ വാക്കുകള് വലിയ വിവാദങ്ങള്‍ക്കും ചര്‍ച്ചകള്‍ക്കും വഴിവെച്ചിരിക്കുകയാണ്.\nധനുഷിനെതിരേ പ്രശ്‌സത നിര്‍മാതാവ് അഴകപ്പന് രംഗത്ത് വന്നു. തമിഴിലെ നിര്‍മാതാക്കളെയെല്ലാം പ്രതികൂട്ടിലാക്കുന്ന പരാമര്‍ശമാണ് ധനുഷിന്റെ ഭാഗത്തുനിന്ന് ഉണ്ടായിരിക്കുന്നതെന്ന് അദ്ദേഹം പറഞ്ഞു.\nസൂപ്പര് താരങ്ങള് കോടികളാണ് പ്രതിഫലം വാങ്ങുന്നത്. രജനികാന്ത് 70-60 കോടി വരെ. അവരുടെ ചിത്രങ്ങള് പരാജയപ്പെട്ടാല് നിര്‍മാതാക്കളുടെ കഥ അവിടെ തീരും. അത്തരത്തിലുള്ള സംഭവങ്ങള് ഉണ്ടായിട്ടുണ്ട്. എന്തുകൊണ്ട് ധനുഷ് അതെക്കുറിച്ച് പറയുന്നില്ല- അഴകപ്പന് ചോദിക്കുന്നു. ധനുഷിനൊപ്പം മുഖാമുഖമിരുന്ന് സംവാദം നടത്താന് താന് തയ്യാറാണെന്നും അദ്ദേഹം കൂട്ടിച്ചേര്‍ത്തു.\nസംഭവം വിവാദമായപ്പോള് സാമൂഹിക മാധ്യമങ്ങളില് ധനുഷിനെ പിന്തുണച്ച് ആരാധകര് രംഗത്തെത്തി. ഐ സ്റ്റാന്റ് വിത്ത് ധനുഷ് എന്ന ഹാഷ് ടാഗ് വലിയ തരംഗമാണ് സൃഷ്ടിച്ചു കൊണ്ടിരിക്കുന്നത്.\nabout danush talk\nചന്ദ്രമുഖിയുടെ രണ്ടാം ഭാഗം വരുന്നു ; രജനിക്കു പകരം ലോറൻസ്!\nമാതാപിതാക്കളെന്ന് അവകാശവാദം: മധുര സ്വദേശികളായ ദമ്പതികളോട് 10 കോടി നഷ്ടപരിഹാരം ആവശ്യപ്പെട്ട് ധനുഷ്!\nഞങ്ങളുടെ തീരുമാനത്തെ ദയവായി ബഹുമാനിക്കൂ….സ്വകാര്യത ഞങ്ങള്‍ക്ക് നല്‍കൂ; ധനുഷും ഐശ്വര്യയും വേര്‍പിരിയുന്നു\nധനുഷിന്റെ നായികയായി രജിഷ വിജയന് എത്തുന്നു..!\nRelated Topics:Danush, Rajinikanth\nഇത് സത്യത്തിൽ അതിക്രമമാണ് ! അവരുടെ ദുരവസ്ഥയിൽ സങ്കടമുണ്ട് – തൃഷ


ലോക്ക് ഡൗണിൽ ദുരിതം പേറുന്നവർക്ക് സാന്ത്വനമായി ഫ്‌ളവേഴ്‌സ് ഫാമിലി ക്ലബ്\nലോക്ക് ഡൗണിൽ ദുരിതം പേറുന്നവർക്ക് സാന്ത്വനവുമായി ഫ്‌ളവേഴ്‌സ് ഫാമിലി ക്ലബും. കേരളത്തിലെ 77 താലൂക്കളിലായി ഫ്‌ളവേഴ്‌സ് ഫാമിലി ക്ലബ് അംഗങ്ങൾ സന്നദ്ധ പ്രവർത്തനങ്ങളുമായി സജീവമായി രംഗത്തുണ്ട്. 24 ഹെൽപ് ഡെസ്‌കിലെത്തുന്ന ഫോൺകോളുകൾ പരിശോധിച്ച് ആവശ്യക്കാർക്ക് ഭക്ഷണവും മരുന്നും അവശ്യ വസ്തുക്കളും എത്തിക്കുന്നു.\nപ്രളയാനന്തര പ്രവർത്തനങ്ങൾക്ക് പിന്നാലെ കൊറോണ കാലത്തും കരുതലിന്റെ മുഖമാവുകയാണ് ഫ്‌ളവേഴ്‌സ് കുടുംബം.ട്വന്റി ഫോറിന്റെ സ്‌ക്രീനിൽ തെളിയുന്ന ഹെൽപ് ഡെസ്‌ക് നമ്പരിലേക്ക് ലോക്ക് ഡൗണിൽ ദുരിതം പേറുന്ന നിരവധി നിരാലംബരാണ് വിളിക്കുന്നത്. അരിയടക്കമുള്ള അവശ്യസാധനങ്ങൾക്ക് കുറവ് അനുഭവിക്കുന്നവർ, മരുന്നുകൾ ലഭിക്കാത്തവർ, അയൽജില്ലകളിലെ ബന്ധുക്കൾക്ക് മരുന്ന് എത്തിക്കണമെന്നു തുടങ്ങി ഒരുനൂറ് സങ്കടങ്ങൾ പങ്കുവയ്ക്കുന്നവർ. ഹെൽപ് ഡെസ്‌കിലേക്ക് എത്തുന്ന ഫോൺ കോളുകൾ അതാത് താലൂക്ക് കോർഡിനേറ്റർമാർക്ക് ഫ്‌ളവേഴ്‌സ് കൈമാറുന്നുമുണ്ട്. ഫ്‌ളവേഴ്‌സ് ഫാമിലി ക്ലബിന്റെ ഗ്രൂപ്പുകളിലൂടെ വിവരങ്ങൾ കൈമാറി പ്രദേശത്തെ മറ്റ് സന്നദ്ധ സംഘടനകളുമായി ചേർന്നും, സ്വന്തം നിലയ്ക്കും സഹായമെത്തിക്കും.\nഫ്‌ളവേഴ്‌സ് ഫാമിലി ക്ലബ് തിരുവനന്തപുരം താലൂക്ക് കോർഡിനേറ്റർ സാജൻ വേളൂരിന്റെ നേതൃത്വത്തിൽ കഴക്കൂട്ടത്ത് ഒറ്റപ്പെട്ട് കഴിഞ്ഞിരുന്ന ഇതരസംസ്ഥാന തൊഴിലാളികൾക്ക് ഭക്ഷണ കിറ്റ് എത്തിച്ചു. നെയ്യാറ്റിൻകര താലൂക്കിലെ സന്തോഷ് ശിവദാസിന്റെ നേതൃത്വത്തിൽ വെങ്ങാനൂരിൽ ഒരു നിർധന കുടുംബത്തിന് അരിയും മരുന്നും മറ്റ് അവശ്യ വസ്തുക്കളുംഎത്തിച്ച് കൊടുത്തു. കല്ലിയൂരിൽ ഒരു കുടുംബത്തിന് അപേക്ഷിച്ചിട്ടും റേഷൻ കാർഡ് കിട്ടാത്ത വിഷയം അധികാരികളുടെ ശ്രദ്ധയിലേക്ക് കൊണ്ടു വന്നു. അവർക്ക് ആവശ്യ സാധനങ്ങളും എത്തിച്ചു. നെടുമങ്ങാട് അനന്തുവിന്റെ നേതൃത്വത്തിൽ യൂത്ത് ആക്ഷൻ ടീമുമായി ചേർന്ന് മാനസികരോഗത്തിനുള്ള മരുന്നുകളും അവശ്യവസ്തുക്കളും എത്തിച്ച് നൽകി. കാട്ടാക്കടയിൽ സിബിൻ മണ്ഡപത്തിൻകടവിലെ ദരിദ്ര കുടുംബത്തിന് അരിയും ഭക്ഷ്യോൽപ്പന്നങ്ങളും വിതരണം ചെയ്തു. ചിറയിൻകീഴ് താലൂക്ക് കോർഡിനേറ്റർ വിഷ്ണുവർധൻ ഡെസ്‌കിൽ നിന്ന് ലഭിക്കുന്ന കോളുകളുടെ അടിസ്ഥാനത്തിൽ നിരവധി സന്നദ്ധ പ്രവർത്തനങ്ങളിലാണ് ഏർപ്പെട്ടിരിക്കുന്നത്. ജില്ലയിലെ വിരലിണ്ണെവുന്ന പ്രവർത്തനങ്ങൾ മാത്രമാണിത്.\nഇത്തരത്തിൽ സംസ്ഥാനമെമ്പാടും 77 താലൂക്കകളിലായി ഫ്‌ളവേഴ്‌സ് ഫാമിലി ക്ലബിന്റെ സേവന പ്രവർത്തനങ്ങൾ പുരോഗമിക്കുകയാണ്. ആനാവശ്യ കോളുകൾ പരാമവധി ഒഴിവാക്കിയാൽ അവശ്യക്കാരിലേക്ക് സേവനം എത്തുന്നത് വേഗത്തിലാകുമെന്ന് താലൂക്ക് കോർഡിനേറ്റർമാർ പറയുന്നു.\nStory highlight: Flowers family club,


07 August, 2018 07:48:59 PM\nഭാഷ ഒരു രാഷ്ട്രീയ ആയുധം കൂടിയാണെന്ന് തെളിയിച്ച കരുണാനിധി\nചെന്നൈ: മുത്തുവേൽ കരുണാനിധി. കഴിഞ്ഞ ഏഴു പതിറ്റാണ്ടായി തമിഴ് രാഷ്ട്രീയത്തിൽ നിറഞ്ഞു നിൽക്കുന്ന കലൈഞ്ജ‍ർ. ഭാഷ ഒരു രാഷ്ട്രീയ ആയുധം കൂടിയാണെന്ന് തെളിയിച്ച ലോകത്തെ ഏറ്റവും നല്ല ഉദാഹരമാണ് കരുണാനിധി. 1924 ജൂൺ മൂന്നിന് തിരുവാരൂരിന് അടുത്തുള്ള തിരുക്കുവളൈയിൽ മുത്തുവേലരുടെയും അഞ്ജുകം അമ്മാളുടെയും മകനായി ജനിച്ചു. പേര് ദക്ഷിണാമൂർത്തി എന്നായിരുന്നു. ക്ഷേത്രങ്ങളിൽ നൃത്തവും സംഗീതവും കുലത്തൊഴിലായി സ്വീകരിച്ചിരുന്ന ഇശൈ വെള്ളാള സമുദായത്തിൽ പെട്ടവരായിരുന്നു മുത്തുവേലരും അഞ്ജുകം അമ്മാളും.\nശൈവ ബ്രാഹ്മണിക അടിമത്തത്തിൽ നിന്നാണ് മകന് ദക്ഷിണാമൂർത്തിയെന്ന് പേരിടാൻ തോന്നിയതെന്ന് അവർ ചിന്തിച്ചില്ല. പക്ഷെ അച്ഛന്റെ സംഗീതത്തിനും അമ്മയുടെ നൃത്തത്തിനും അപ്പുറം തമിഴ് ഭാഷയുടെയും ദ്രാവിഡ സ്വത്വത്തിന്റെയും ബോധത്തിൽ വളർന്ന മകന് ദക്ഷിണാമൂ‍ർത്തിയെന്ന സംസ്കൃത നാമം ബാധ്യതയായി. ഇന്ത്യയുടെ വടക്ക് നിന്ന് തെക്കിന് മേൽ കെട്ടിവയ്ക്കപ്പെട്ട ബ്രാഹ്മണിക മേധാവിത്തത്തോടുള്ള കലഹമായാണ് മുത്തുവേൽ കരുണാനിധിയെന്ന പേര് അദ്ദേഹം സ്വയം എടുത്തണിഞ്ഞത്.\nപതിനാലാം വയസിൽ കേട്ട നീതികച്ചി നേതാവ് അഴഗിരി സ്വാമിയുടെ പ്രസംഗമാണ് കരുണാനിധിയെ ഏറെ സ്വാധിനിച്ചത് . അതിന്റെ ഫലമായി തമിഴ് മാനവർ മൺട്രം എന്ന പേരിൽ ദ്രാവിഡ യുവജന സംഘം രൂപമെടുത്തു. സാഹിത്യമായിരുന്നു പ്രധാന ആയുധം. മാനവർ നേസൻ എന്ന കൈയെയുത്ത് മാസികയിലൂടെയാണ് കരുണാനിധി തുടങ്ങിയത്. 1942ൽ മുരസൊലിയെന്ന പേരിൽ പത്രം തുടങ്ങി.\nസിനിമയും നാടകവും കവിതയും കൂടെച്ചേർന്നപ്പോൾ പെരിയോർ ഇവിആറും അണ്ണാദുരൈയും ഒരുമിച്ച് നിന്നിരുന്ന ദ്രാവിഡ കഴകത്തിന്റെ യുവശബ്ദമാകാൻ കരുണാനിധിക്കായി. ഇവിആറിനോട് പിണങ്ങി അണ്ണാദുരൈ ദ്രാവിഡ മുന്നേറ്റ കഴകം ഉണ്ടാക്കുമ്പോൾ സ്ഥാപക നേതാക്കളിൽ പ്രമുഖനായി ഒപ്പം നിന്നു. 1953 ൽ ഹിന്ദി വിരുദ്ധ പ്രക്ഷോഭത്തിന്റെ ഭാഗമായി നടന്ന കല്ലക്കുടി സമരനായകൻ ആയതോടെ തമിഴ് ജനതയുടെ ഹിറോയായി.\n1957ൽ നടന്ന തെരഞ്ഞെടുപ്പിൽ ഡിഎംകെയിൽ നിന്ന് ജയിച്ച വിരലിൽ എണ്ണാവുന്ന നേതാക്കളിൽ ഒരാളായിരുന്നു കരുണാനിധി. 1962 ൽ ഡെപ്യൂട്ടി പ്രതിപക്ഷ നേതാവായി. 1967ൽ ഡിഎംകെ അധികാരത്തിലെത്തിയപ്പോൾ അണ്ണാദുരൈ പൊതുമരാമത്ത് വകുപ്പ് കരുണാനിധിക്ക് നൽകി. അണ്ണാദുരൈയുടെ മരണത്തോടെ ഡിഎംകെ നേതൃസ്ഥാനത്തേക്ക് കരുണാനിധിയെത്തി. 69ൽ ആദ്യമായി മുഖ്യമന്ത്രിയുമായി. 71 മുതൽ 74 വരെ രണ്ടാമതൊരു അവസരവും ജനങ്ങൾ നൽകി.\nപക്ഷെ സിനിമയിൽ തുടങ്ങി രാഷ്ട്രീയത്തിലും കൂടെ നിന്ന എംജിആർ എഐഎഡിഎംകെ തുടങ്ങിയതോടെ അധികാരത്തിൽ നിന്ന് കരുണാനിധിക്ക് പുറത്ത് പോകേണ്ടിവന്നു. പിന്നെ എംജിആറിന്റെ മരണം വരെ അധികാരത്തിലേക്ക് എത്തിനോക്കാൻ കലൈഞ്ജർക്ക് ആയില്ല. എംജിആറിന്റെ മരണശേഷം ജാനകി രാമചന്ദ്രൻ , ജയലളിത പക്ഷങ്ങളായി എഐഎഡിഎംകെ പിരിഞ്ഞപ്പോൾ 1989 ൽ വീണ്ടും അധികാരം കിട്ടി. പിന്നെയുള്ള ചരിത്രം ജയലളിതയും കരുണാനിധിയും തമ്മിലുള്ള യുദ്ധത്തിന്റേതാണ്. ജയലളിതയെ അഴിമതി കേസിൽ കരുണാനിധി ജയിലിലാക്കുന്നതും കരുണാനിധിയെ പൊലീസുകാർ അർദ്ധരാത്രി അറസ്റ്റ് ചെയ്യുന്നതും രാജ്യം കണ്ടു. 2006 ലാണ് അഞ്ചാം വട്ടം കരുണാനിധി മുഖ്യമന്ത്രിയായത്.\nപിൻതുടർച്ച തർക്കത്തിലാണ് കരുണാനിധിക്കും അടിതെറ്റിയത്. മൂന്ന് ഭാര്യമാരിലായി ആറു മക്കൾ. ആദ്യഭാര്യയായ പത്മാവതിയിൽ ഉണ്ടായ മകൻ എം കെ മുത്തുവിനെ പിൻമുറക്കാരനാക്കി വളർത്താനുള്ള ശ്രമം ആദ്യമേ പാളി. രണ്ടാം ഭാര്യ ദയാലു അമ്മാളിൽ ജനിച്ച മകൻ അഴഗിരിയെ കേന്ദ്രമന്ത്രിയാക്കെയെങ്കിലും അഴിമതിയിൽപ്പെട്ട് പ്രതിച്ഛായ നഷ്ടമായി. അഴഗിരിയുടെ സഹോദരൻ സ്റ്റാലിനാണ് ഇപ്പോൾ കരുണാനിധിയുടെ പിൻഗാമി. മൂന്നാം ഭാര്യ രാജാത്തി അമ്മാളിലെ മകൾ കനിമൊഴി കലൈഞ്ജരുടെ കവിതാ വാസനയിലും പിൻമുറക്കാരിയാണ്.\nസാഹിത്യമായിരുന്നു കലൈഞ്ജരുടെ ശക്തി .കവിതയിലും നാടകത്തിലും സിനിമയിലും അത് നല്ല പോലെ ഉപയോഗിക്കാൻ അദ്ദേഹത്തിന് കഴിഞ്ഞു. 1952ൽ കരുണാനിധിയുടെ തിരക്കഥയിൽ പുറത്തിറങ്ങിയ പരാശക്തിയെന്ന സിനിമ ദ്രാവിഡ രാഷ്രീയത്തിന് വലിയ ഊർജ്ജമാണ് നൽകിയത്. ജയലളിതയ്ക്ക് പിന്നാലെ കലൈഞ്ജരും യാത്രയാകുമ്പോൾ തമിഴ് രാഷ്ട്രീയത്തിലെ സംഭവ ബഹുലമാണ് ഒരു യുഗം അവസാനിക്കുകയാണ്.


തിരക്കഥ എഴുത്തിന്റെ രഹസ്യം വെളിപ്പെടുത്തി ബോബിയും സഞ്ജയും | Bobby Sanjay | Screen writers | Malayalam Movie\nതിരക്കഥ എഴുത്തിന്റെ രഹസ്യം വെളിപ്പെടുത്തി ബോബിയും സഞ്ജയും\nറെഞ്ചി കുര്യാക്കോസ് June 23, 2019 11:20 AM IST\nബോബിയും സഞ്ജയും തിരക്കഥാകൃത്തുക്കളായിട്ടു വർഷം 16 ആയി. ഇക്കാലയളവിൽ ഇവർ എഴുതിയതു വെറും 11 തിരക്കഥകൾ മാത്രം. ആദ്യ സിനിമയായ ‘എന്റെ വീട്, അപ്പൂന്റേം’ എന്ന ചിത്രത്തിൽ ബാലതാരമായി അഭിനയിച്ച കാളിദാസ് ജയറാം ഇവരുടെ മടിയിലിരുന്നാണു ഷൂട്ടിങ് സ്ഥലത്തേക്കു പോയിരുന്നത്. കാളിദാസ് ഇപ്പോൾ നായകനായി.\nതിരക്കിട്ട് എഴുതുന്ന ശീലം ഇവർക്കില്ല. ഒരു തിരക്കഥയ്ക്ക് ആറു മുതൽ 10 മാസം വരെ വേണം. തങ്ങളുടെ മുൻസിനിമകളുമായി ഒരു വിധത്തിലുള്ള സാമ്യവും പുതിയ ചിത്രങ്ങൾക്ക് ഉണ്ടാകാൻ പാടില്ലെന്നു നിർബന്ധമുണ്ട്.\nബോബി കോട്ടയം മെഡിക്കൽ സെന്റർ ആശുപത്രിയിൽ ഡോക്ടറും സഞ്ജയ് മുഴുവൻസമയ തിരക്കഥാകൃത്തുമാണ്. ഇവർ എഴുതിയ ‘നോട്ട്ബുക്ക്’,‘ട്രാഫിക്ക്’, ‘ഹൗ ഓൾഡ് ആർ യു’, ‘കായംകുളം കൊച്ചുണ്ണി’, ‘ഉയരെ’ എന്നീ സിനിമകൾ സൂപ്പർഹിറ്റുകളായിരുന്നു. നടനും നിർമാതാവുമായ പ്രേംപ്രകാശിന്റെ മക്കളായതിനാൽ ചെറുപ്പം മുതൽ സിനിമാ ലോകത്താണു വളർന്നത്. പ്രേംപ്രകാശ് നിർമിച്ച സിബി മലയിൽ സംവിധാനം ചെയ്ത ‘എന്റെ വീട്, അപ്പൂന്റേം’ ആയിരുന്നു ഇവരുടെ ആദ്യ തിരക്കഥ.\nബോബിയും സഞ്ജയും ചേർന്നു തിരക്കഥയെഴുതുന്നതിനു പ്രത്യേക രീതിയുണ്ട്. ഒരാളുടെ മനസ്സിൽ പുതിയ ആശയം വന്നാൽ മറ്റേയാളിനോടു പറയും. തുടർന്ന് 10 ദിവസം കഴിഞ്ഞേ അതേക്കുറിച്ചു ചിന്തിക്കൂ. അപ്പോഴും ആ കഥ ഇരുവരുടെയും മനസ്സിൽ ഉണ്ടെങ്കിലേ മുന്നോട്ടുപോകൂ. തങ്ങളുടെ മനസ്സിൽ നിൽക്കാത്ത കഥ പ്രേക്ഷകർ അംഗീകരിക്കില്ലെന്ന് ഉറപ്പായതിനാൽ ഉപേക്ഷിക്കും. ആശയം മറന്നിട്ടില്ലെങ്കിൽ വികസിപ്പിക്കും.\nകഥയുടെ അവസാനം തീരുമാനിച്ചിട്ടേ എഴുത്തു തുടങ്ങൂ. അല്ലെങ്കിൽ എഴുത്തിനിടെ കാടുകയറും. കഥ വികസിപ്പിക്കുന്നതിനു പുസ്തകങ്ങൾ വായിക്കും. കഥ നടക്കുന്ന മേഖലയിലുള്ളവരെ കണ്ടു സംസാരിക്കും. കൊച്ചി എയർ ട്രാഫിക് കൺട്രോ‍ൾ ഉദ്യോഗസ്ഥർ, പൈലറ്റുമാർ, എയർഹോസ്റ്റസുമാർ എന്നിവരോടു സംസാരിച്ചാണ് ‘ഉയരെ’യ്ക്കു വേണ്ട വിവരങ്ങൾ ശേഖരിച്ചത്. ബെംഗളൂരുവിലെ പൈലറ്റ് ട്രെയിനിങ് സെന്ററും സന്ദർശിച്ചിരുന്നു. ‘മുംബൈ പൊലീസ്’ എഴുതാനായി പൊലീസ് ഉദ്യോഗസ്ഥരോടു വിവരങ്ങൾ തേടി. വേണ്ടാത്തത് ഒഴിവാക്കിയും പുതിയ കാര്യങ്ങൾ കൂട്ടിച്ചേർത്തും കഥയുടെ രണ്ടോ മൂന്നോ കരടുരൂപം ഉണ്ടാക്കിയിട്ടേ തിരക്കഥാ രചനയിലേക്കു കടക്കൂ. ഒരേ രംഗം തന്നെ കോട്ടയത്തിരുന്നു ബോബിയും കൊച്ചിയിലിരുന്നു സഞ്ജയും എഴുതും. പിന്നീടു ചർച്ച ചെയ്ത് ഒന്നാക്കിമാറ്റും. സംവിധായകന്റെ സഹായത്തോടെയാണു തിരക്കഥയ്ക്ക് അന്തിമ രൂപം നൽകുക. ഷൂട്ടിങ് തുടങ്ങും മുൻപ് പൂർണ തിരക്കഥ ഉണ്ടാകും. ഷൂട്ടിങ് സ്ഥലത്തു പോയി അവസാന നിമിഷം തിരക്കഥ ശരിപ്പെടുത്തുന്ന രീതിയില്ല.\nതങ്ങളുടെ സിനിമകളിൽ തിരക്കഥ മോശമായതിനാൽ പരാജയപ്പെട്ടതു ‘കാസിനോവ’ ആണെന്ന് ഇവർ പറയുന്നു. ആ വീഴ്ച ‘മുംബൈ പൊലീസി’ൽ തിരുത്തി. ആ ചിത്രം ഹിറ്റായി. ‘സ്കൂൾ ബസ്’ വേണ്ടവിധത്തിൽ ശ്രദ്ധിക്കപ്പെട്ടില്ലെങ്കിലും ഇഷ്ടപ്പെട്ട തിരക്കഥകളിൽ ഒന്നാണ്.\nമമ്മൂട്ടി മുഖ്യമന്ത്രിയായി അഭിനയിക്കുന്ന പുതിയ ചിത്രത്തോടെ രാഷ്ട്രീയ കഥകളിലേക്കു കൂടി കടക്കുകയാണ് ബോബിയും സഞ്ജയും. ചിത്രത്തിന്റെ പേര് ‘വൺ.’\nകുടുംബകഥകളും ആക്‌ഷനും ചരിത്രവും കുറ്റാന്വേഷണവും എല്ലാം എഴുതിക്കഴിഞ്ഞു. ഇനിയൊരു തമാശക്കഥ എഴുതാൻ താൽപര്യമുണ്ട്. ആവർത്തനം വരുമെന്നതിനാൽ തൽക്കാലം സയൻസ് ഫിക്‌ഷനും ഹൊററും എഴുതാൻ ഉദ്ദേശ്യമില്ലെന്നും ബോബിയും സഞ്ജയും പറയുന്നു.


വിഘടിപ്പിക്കുന്നവരെ ഒറ്റപ്പെടുത്തും ജനങ്ങളെ ഒന്നാക്കും; തെരഞ്ഞെടുപ്പില് വിജയം വരിക്കുംവരെ വിശ്രമമില്ലെന്നും പ്രിയങ്ക ഗാന്ധി - BIGNEWSLIVE | Latest Malayalam News\nവിഘടിപ്പിക്കുന്നവരെ ഒറ്റപ്പെടുത്തും ജനങ്ങളെ ഒന്നാക്കും; തെരഞ്ഞെടുപ്പില് വിജയം വരിക്കുംവരെ വിശ്രമമില്ലെന്നും പ്രിയങ്ക ഗാന്ധി\nന്യൂഡല്‍ഹി: രാജ്യത്തെ വിഘടന രാഷ്ട്രീയത്തെ ഉന്മൂലനം ചെയ്യുമെന്ന് എഐസിസി ജനറല് സെക്രട്ടറി പ്രിയങ്കാ ഗാന്ധി. ആളുകളെ ഒന്നിപ്പിക്കുന്നതിനായി പരിശ്രമിക്കുമെന്നും എഐസിസി ജനറല് സെക്രട്ടറി സ്ഥാനം ഏറ്റെടുത്തശേഷം പ്രിയങ്ക പറഞ്ഞു.ആര്‍എസ്എസ് പ്രത്യയശാസ്ത്രത്തെ പരാജയപ്പെടുത്തുമെന്ന് ഉറപ്പിച്ചു പറഞ്ഞ പ്രിയങ്ക, ഉത്തര്‍പ്രദേശില് പാര്‍ട്ടിയുടെ വിജയം ഉറപ്പാക്കാന് തന്റെ പരമാവധി പരിശ്രമിക്കുമെന്നും അവര് പറഞ്ഞു.\nമോഡിയുടെ വാരണാസിയും യോഗിയുടെ ഗോരഖ്പുറും ഉള്‍പ്പെടുന്ന കിഴക്കന് ഉത്തര്‍പ്രദേശിന്റെ ചുമതലയാണ് പ്രിയങ്കയ്ക്കുള്ളത്. കിഴക്കന് യുപിയുടെ ചുമതലയുള്ള എഐസിസി ജനറല് സെക്രട്ടറിയായി കഴിഞ്ഞമാസമാണ് പ്രിയങ്കയെ കോണ്‍ഗ്രസ് അദ്ധ്യക്ഷന് രാഹുല്‍ഗാന്ധി നിയമിച്ചത്. പടിഞ്ഞാറന് യുപിയുടെ ചുമതല മധ്യപ്രദേശില് നിന്നുള്ള കോണ്‍ഗ്രസ് നേതാവ് ജ്യോതിരാദിത്യസിന്ധ്യയ്ക്കാണ് രാഹുല് നല്‍കിയിരിക്കുന്നത്. 42 സീറ്റുകളാണ് കിഴക്കന് ഉത്തര്‍പ്രദേശില് ഉള്ളത്. 2009ല് കോണ്‍ഗ്രസായിരുന്നു മേഖലയിലെ ഏറ്റവും വലിയ ഒറ്റകക്ഷി.\nTags: aiccIndiapoliticspriyanka gandhi\nനിലം തൊടാതെ ഉയര്‍ന്ന് സവാള വില; കിലോക്ക് 165 രൂപ വരെ\nജാര്‍ഖണ്ഡില് വോട്ടിംഗ് പുരോഗമിക്കുന്നതിനിടെ വെടിവെയ്പ്പ്; ആളപായമില്ല\nപതിനൊന്ന് മാസത്തിനുള്ളില് 90 ബലാത്സംഗക്കേസുകളാണ് ഉന്നാവില് മാത്രം നടന്നത്; സ്ത്രീകള്‍ക്കെതിരായ അക്രമങ്ങള്‍ക്ക് യോഗി ആദിത്യനാഥിന്റെ സര്‍ക്കാര് കൂട്ടുനില്‍ക്കുകയാണ്; പ്രിയങ്ക ഗാന്ധി\nനദികളെ ഇന്ത്യ വഴിതിരിച്ചു വിടുന്നത് തങ്ങളെ ബാധിക്കുന്ന പ്രശ്‌നമല്ല; നിലപാട് വ്യക്തമാക്കി പാകിസ്താന്


മൻഹാട്ടണിലെ മലയാളി വനിത | Meena Alexander| Poet Who Wrote of Dislocation\nമൻഹാട്ടണിലെ മലയാളി വനിത\nNov 28, 2018, 05:45 PM IST\nതിരുവല്ലയില് നിന്ന്മലയാളവും അലഹബാദില്‍നിന്ന് ഹിന്ദിയും സംസ്‌കൃതവും ഖാര്‍തൂമില്‍നിന്ന് ഫ്രഞ്ചും അറബിയും മീനയുടെ ഇംഗ്‌ളീഷിലുള്ള കവിതയ്ക്ക് ശക്തിപകര്‍ന്നു\nഒരൊറ്റ സ്തനവുമായി ജീവിക്കുമ്പോൾ ശരീരത്തോടുള്ള കാഴ്ചപ്പാട് പോലും മാറുകയായിരുന്നു: ജസിന്ത പറയുന്നു\nഒരൊറ്റ സ്തനവുമായി ജീവിക്കുമ്പോൾ എനിക്ക് എന്റെ ശരീരത്തോടുണ്ടായിരുന്ന കാഴ്ചപ്പാട് ..\nസമകാലിക സാഹിത്യത്തിലെ ശക്തമായ സാന്നിദ്ധ്യമെന്ന് വിശേഷിപ്പിക്കപ്പെട്ട കവിയും ലേഖികയും വിമര്‍ശകയും നോവലിസ്റ്റും അദ്ധ്യാപികയുമായ മീന അലക്‌സാണ്ടര് 68-ാം വയസ്സില് കാന്‍സര് രോഗം ബാധിച്ച് ന്യൂയോര്‍ക്കില് വച്ച് ഇക്കഴിഞ്ഞ നവംബര് 21-ന് മരണമടഞ്ഞു.\nതിരുവല്ലക്കാരായ ദമ്പതിമാര്‍ക്ക് അലഹബാദില് വച്ച് ജനിച്ച മകള് അവരോടൊപ്പം അന്നത്തെ പുത്തന് ആഫ്രിക്കന് രാജ്യമായ സുഡാനിലേക്ക് കുടിയേറുമ്പോള് അവള്‍ക്ക് അഞ്ചു വയസ്സ്. അലഹബാദില്‍നിന്ന് ഇടയ്ക്കിടെ നാട്ടിലെത്തുമ്പോള് മുത്തച്ഛനുമായി വല്ലാതെ അടുത്ത കൊച്ചുമീനയ്ക്ക് കടല് കടന്നുള്ള ഈ പലായനം സഹിക്കാവുന്നതിനും അപ്പുറമായിരുന്നു. നോക്കെത്താദൂരത്തുള്ള തീകടല് ആ മനസ്സില് നിറച്ച ആശങ്കകള് കവിതയായി പുറത്തുവന്നപ്പോള് ഖാര്‍ത്തൂമെന്ന അവരുടെ അപ്പോഴത്തെ നഗരത്തിലെ ഒരു പ്രാദേശിക പത്രം ആ കവിത അറബിയിലേക്ക് പരിഭാഷ ചെയ്ത് പ്രസിദ്ധീകരിച്ചു. മീനയുടെ എഴുത്തുജീവിതത്തിന് അവിടെ തുടക്കമാവുകയായിരുന്നു.\nഖാര്‍ത്തൂം സര്‍വകലാശാലയില് പതിമൂന്നാം വയസ്സില് ഇംഗ്ലീഷ് - ഫ്രഞ്ച് സാഹിത്യങ്ങളില് ബി.എ. ഓണേഴ്സ് ബിരുദത്തിനു ചേര്‍ന്ന ഇവര് പതിനെട്ടാം വയസ്സില് നോട്ടിങ്ഹാം സര്‍വകലാശാലയില് ഇംഗ്ലീഷ് സാഹിത്യത്തില് പിഎച്ച്.ഡി. പഠനത്തിനായി ഇംഗ്ലണ്ടിലേക്ക് പോയി. 22-ാം വയസ്സില് ബ്രിട്ടീഷ് കാല്പനിക കവികളെക്കുറിച്ചുള്ള ഗവേഷണത്തില് പിഎച്ച്.ഡി.യുമായി മീന ഇന്ത്യയില് എത്തി. തുടര്‍ന്ന് അധ്യാപനത്തിന്റെയും കവിതയുടെയും കാലമായിരുന്നു. ഡല്‍ഹി, ഹൈദരാബാദ് സര്‍വകലാശാലകളില് പ്രവര്‍ത്തിക്കുന്നതിനിടയില് മൂന്നു കവിതാ സമാഹാരങ്ങള് പ്രസിദ്ധീകരിച്ചു.\n1979-ല് പാരീസിലെ സോര്‍ബോണ് സര്‍വകലാശാലയില് വിസിറ്റിങ് ഫെലോ ആയി ഇന്ത്യ വിട്ട മീന പിന്നീട് അവിടെ നിന്ന് അതിനടുത്ത കൊല്ലം ന്യൂയോര്‍ക്കിലേക്ക് പോയി. അന്നുമുതല് ന്യൂയോര്‍ക്കിലാണ് താമസം. എട്ടു കൊല്ലം ഫോര്‍ഡ്ഹാമിലും രണ്ടു കൊല്ലം സിറ്റി യൂണിവേഴ്സിറ്റിയിലും പഠിപ്പിച്ചു. 1990-ല് സിറ്റി യൂണിവേഴ്സിറ്റിയില് ഗ്രാജ്വേറ്റ് ഫാക്കല്‍റ്റിയായി. 1992-ല് ഫുള് പ്രൊഫസറും 1999-ല് ഡിസ്റ്റിംഗ്വിഷ്ഡ് പ്രൊഫസറുമായി. മരിക്കും വരെ ആ സ്ഥാനം തുടര്‍ന്നതോെടാപ്പം കൊളംബിയ സര്‍വകലാശാലയിലും പഠിപ്പിച്ചിരുന്നു.\nപലായനം എന്ന വിഷയത്തെ ചുറ്റിപ്പറ്റിയും അതിലെ ഹിംസയെപ്പറ്റിയും ശക്തമായ ബിംബങ്ങളുള്ള മീനയുടെ കവിതയ്ക്ക് അതോടൊപ്പം വശ്യമായ ഒരു ഭൗതികതയും ഉണ്ടെന്ന് വിമര്‍ശകര് പറയാറുണ്ട്. അതില് അഭിജാതമായ ഒരു പ്രസരിപ്പുമുണ്ട്. അഞ്ചു വയസ്സില് തുടങ്ങിയ പലായനത്തില് മീനയുടെ ഒപ്പംകൂടിയ ആറു ഭാഷകള് ഈ ബിംബങ്ങളിലേക്ക് ഉദാരമായി സംഭാവന ചെയ്തിട്ടുമുണ്ട്.\nതിരുവല്ലയില് നിന്ന്മലയാളവും അലഹബാദില്‍നിന്ന് ഹിന്ദിയും സംസ്‌കൃതവും ഖാര്‍തൂമില്‍നിന്ന് ഫ്രഞ്ചും അറബിയും മീനയുടെ ഇംഗ്‌ളീഷിലുള്ള കവിതയ്ക്ക് ശക്തിപകര്‍ന്നു. എന്തുകൊണ്ട് മലയാളത്തില് എഴുതിയില്ല എന്നതിന്റെ മറുപടി അവരുടെ പെന് അവാര്‍ഡു നേടിയ 'ഇല്ലിറ്റെറേറ്റ് ഹാര്‍ട്സ്' എന്ന കവിതാ സമാഹാരത്തില് പറയുന്നുണ്ട്.\nസ്വന്തം ഇടം എന്ന പ്രവാസിയുടെ നിത്യമായ അന്വേഷണവും മീന കൊണ്ടവസാനിപ്പിച്ചത് ഭാഷയിലാണ്. ഭാഷയാണെന്റെ വീട് എന്നവര് പറഞ്ഞിരുന്നു. എഴുതാന് തിരഞ്ഞെടുത്തത് വിശ്വഭാഷയായ ഇംഗ്‌ളീഷും.\nമീനയുടേതായി രണ്ടു നോവലുകള് (നാമ്പിള്ളി റോഡ്, മന്‍ഹാട്ടന് മ്യൂസിക്) നിലവിലുണ്ടെങ്കിലും അവ രണ്ടും വിപണിയില് ഇന്ന് ലഭ്യമല്ല. ഇതുകൂടാതെ 12 ബൃഹദ് കവിതാ സമാഹാരങ്ങള്, ആറ് ലഘു കവിതാ സമാഹാരങ്ങള്, അഞ്ചു വിമര്‍ശനങ്ങള്, ഒരു ആത്മകഥ എന്നിവ എഴുതിയിട്ടുണ്ട്. രണ്ട് സമാഹാരങ്ങള് എഡിറ്റ് ചെയ്യുകയും അനേകം പുസ്തകങ്ങള്‍ക്ക് ഗഹനങ്ങളായ ആമുഖങ്ങള് എഴുതുകയും ചെയ്തിട്ടുണ്ട്. പ്രത്യേകിച്ച് ലളിതാംബിക അന്തര്‍ജനത്തിന്റെ എഴുത്തുകള് ഇംഗ്‌ളീഷിലേക്ക് പരിഭാഷ ചെയ്ത് പ്രസിദ്ധീകരിച്ച കൃതിയുടെ 'ബറീഡ് വോയ്സസ്' എന്ന ലേഖനം. മീനയുടെ ആത്മകഥയായ 'ഫോള്‍ട്ട് ലൈന്‍സ്' അവരുടെ പ്രവാസ ജീവിതത്തിന്റെ വിഹ്വലതകള് വിശദമാക്കുന്ന കൃതിയാണ്.\nഅസുഖബാധിതയായിട്ടും 2018-ല് അവരുടെ രണ്ടു പുസ്തകങ്ങള് പുറത്തുവന്നിരുന്നു. ആദ്യത്തേത് 'അറ്റ്മോസ്ഫിയറിക് എബ്രോയ്ഡറി' എന്ന സമാഹാരം. രണ്ടാമത്തേത് 'നെയിം മി എ വേര്‍ഡ്' എന്ന അവര് എഡിറ്റ് ചെയ്ത ഇന്ത്യന് ഇംഗ്‌ളീഷ് എഴുത്തുകാരുടെ ചിന്തകള് അടങ്ങിയ സമാഹാരം. ഇന്ത്യന് സാഹിത്യ വിദ്യാര്‍ഥികള്‍ക്ക് എക്കാലത്തേക്കും ഒരു മുതല്‍ക്കൂട്ടാണീ പഠനം. അക്കാദമിക എഴുത്തു ജീവിതങ്ങള്‍ക്കിടയില് മീന വാരിക്കൂട്ടിയ അവാര്‍ഡുകളും ധാരാളമാണ്.\nഡേവിഡ് ലെലിവെല്‍ഡ് എന്ന സൗത്ത് ഏഷ്യന് ചരിത്രകാരനായ അമേരിക്കക്കാരനാണ് മീനയുടെ ഭര്‍ത്താവ്. ആദമും സ്വാതിയും മക്കള്. മീന അലക്‌സാണ്ടറിന് ലിറ്ററാറ്റിയുടെ ആദരാഞ്ജലികള്.\nContent Highlights: Meena Alexander, Poet Who Wrote of Dislocation, Meena Alexander\nMeena alexander passed away\nWrote of Dislocation\nഇംഗ്ലീഷ് കവയിത്രി മീന അലക്‌സാണ്ടർ അന്തരിച്ചു\nഭാര്യയും ഭര്‍ത്താവും പുരോഹിതര്, ഒരു സാധാരണ വീട്ടമ്മയില് നിന്ന് പുരോഹിതയായ ഓമനയുടെ ജീവിതം


ഖത്തറില് കോവിഡ് പ്രോട്ടോക്കോള് ലംഘിച്ച 508 പേര് പിടിയില് | Qatar\nSep 7, 2021, 10:49 AM IST\nദോഹ: ഖത്തറില് കോവിഡ് പ്രോട്ടോക്കോള് ലംഘിച്ച 508 പേരെപിടികൂടിയതായി ആഭ്യന്തര മന്ത്രാലയം അറിയിച്ചു.\nഫേസ് മാസ്‌ക് ധരിക്കാത്തതിന് ഇന്ന് 407 പേരാണ് പിടിയിലായത്. കോവിഡ് പ്രോട്ടോക്കോളിന്റെ ഭാഗമായി പുറത്തിറങ്ങുമ്പോള് ഫേസ് മാസ്‌ക് ധരിക്കല് നിര്‍ബന്ധമാണ്. വീഴ്ച വരുത്തുന്നവര്‍ക്ക് രണ്ട് ലക്ഷം റിയാല് വരെ പിഴ ലഭിക്കാം.\nസുരക്ഷിതമായ സാമൂഹിക അകലം പാലിക്കാത്തതിന് 94 പേരെയും മൊബൈല് ഫോണില് ഇഹ് തിറാസ് ആപ്ലിക്കേഷന് ഇന്‍സ്റ്റാള് ചെയ്യാത്തതിന്7പേരെയയുമാണ് ഇന്നലെ പിടികൂടിയത്. ഖത്തറിലെ കോവിഡ് നിയന്ത്രണത്തിന്റേയും പ്രതിരോധത്തിന്റേയും സുപ്രധാനമായ ഇഹ് തിറാസ് ആപ്ലിക്കേഷന് എല്ലാവരും ഡൗണ് ലോഡ് ചെയ്യണമെന്നത് നിര്‍ബന്ധമാണ്. ഇഹ്തിറാസില് ആരോഗ്യ സ്റ്റാറ്റസ് പച്ചയുള്ളവര് മാത്രമേ പുറത്തിറങ്ങാവൂ എന്നാണ് നിയമം. പിടികൂടിയവരെയെല്ലാം പബ്ലിക് പ്രോസിക്യൂഷന് കൈമാറിയിരിക്കുകയാണ്.\nമഹാമാരിയെ പ്രതിരോധിക്കേണ്ടത് കൂട്ടുത്തരവാദിത്വമാണെന്നും പ്രോട്ടോക്കോളുകള് കണിശമായി പാലിച്ച് ഈ ദൗത്യത്തില് പൊതുജനം സഹകരിക്കണമെന്നും അധികൃതര് ആവര്‍ത്തിച്ചാവശ്യപ്പെട്ടു.


മിശിഹായുടെ ഉയർത്തെഴുന്നേൽപ്; അര്‍ജന്റീന പ്രീക്വാര്‍ട്ടറിൽ\nTHALSAMAYAM| Updated On: 27 Jun 2018 2:30 AM GMT | Location :\nസെന്‍റ് പീറ്റേഴ്സ്ബര്‍ഗ്: ഇതാണ് അര്‍ജന്റീന. ഇതാണ് മെസി. ലോകത്തിലെ മികച്ച കാല്‍പന്തുകളിക്കാരനും കൂട്ടര്‍ക്കും അങ്ങനെ തോറ്റുമടങ്ങുവാനാകില്ല. റഷ്യന്...\nസെന്‍റ് പീറ്റേഴ്സ്ബര്‍ഗ്: ഇതാണ് അര്‍ജന്റീന. ഇതാണ് മെസി. ലോകത്തിലെ മികച്ച കാല്‍പന്തുകളിക്കാരനും കൂട്ടര്‍ക്കും അങ്ങനെ തോറ്റുമടങ്ങുവാനാകില്ല. റഷ്യന് ലോകകപ്പിലെ ഗ്രൂപ്പ് ഘട്ടത്തിലെ അവസാന മത്സരത്തില് നൈജീരിയക്കെതിരെ ഒന്നിനെതിരെ രണ്ടു ഗോളുകള്‍ക്ക് വിജയിക്കുമ്പോള് കാല് പന്തുകളിയുടെ മിശിഹയ്ക്കായി കാലം കാത്തുവെച്ചത് അതിമനോഹരമായ കാവ്യനീതി.\nഅക്ഷരാര്‍ത്ഥത്തില് നൈജീരിയക്കെതിരെ പന്തുതട്ടാനിറങ്ങിയ അര്‍ജന്റീന അടിമുടി മാറിയിരുന്നു. തുടക്കം മുതൽ എതിർ ഗോൾമുഖത്ത് ഇരമ്പിയാർക്കുകയായിരുന്നു അർജൻറീന താരങ്ങൾ. 14ാം മിനുട്ടിൽ അതിന് ഫലമുണ്ടായി. ലോകകപ്പിലാദ്യമായി ഫോമിലേക്കുയർന്ന മെസിയുടെ വലംകാലിൽ നിന്നുതിർന്ന പന്ത് നൈജീരിയയുടെ ഗോൾവല തുളച്ചു. റഷ്യന് ലോകകപ്പിലെ നൂറാം ഗോള്. മിശിഹായുടെ ഉയർത്തെഴുന്നേൽപ്...!\nതുടർന്നും അർജന്റീന കടലുപോലെ ഇരമ്പിയാർത്തപ്പോള് നൈജീരിയൻ താരങ്ങൾക്ക് കളത്തിൽ കൂടുതല് വിയര്‍പ്പൊഴുക്കേണ്ടി വന്നു. ഇതിനിടെ മെസിയുടെ കിടിലൻ ഫ്രീക്കിക്കിന് പോസ്റ്റ് വിലങ്ങു തടിയാവുകയും ചെയ്തു.\nരണ്ടാം പകുതിയിൽ മോസസിൻെറ പെനാൽട്ടിയിലുടെ നൈജീരിയ ഒപ്പം പിടിച്ചെങ്കിലും അർജൻറീന ആക്രമണത്തിന് മുന്നിൽ കളിയുടെ സർവ്വ മേഖലകളിലും അവർ പിന്നോക്കം പോവുകയായിരുന്നു. 76ാം മിനുട്ടിൽ ഗോൾ നേടാനുള്ള സുവർണാവസരം നൈജീരിയ കളഞ്ഞു കുളിക്കുകയും ചെയ്തു. നൈജീരിയൻ ഗോൾ മുഖത്തേക്ക് അർജന്റീനയുടെ നിരവധിമുന്നേറ്റങ്ങളുണ്ടായിരുന്നെങ്കിലും 86ാം മിനുട്ട് വരെ ഗോൾ ഒഴിഞ്ഞു നിന്നു. 86ാം മിനുട്ടിൽ റോജോയുടെ തകർപ്പൻ ഷോട്ട് വലകുലുക്കുമ്പോൾ സമനിലക്കുരുക്ക് തകർത്ത് അർജന്റീന മുന്നിൽ. ഒടുവിൽ അവസാന വിസിൽ മുഴങ്ങുമ്പോൾ അർജൻറീനക്ക് ജയവും പ്രീക്വാർട്ടർ ബെർത്തും. ഗ്രൂപ്പ് ഡിയിലെ രണ്ടാം സ്ഥാനക്കാരായ അര്‍ജന്റീയുടെ പ്രക്വാര്‍ട്ടറിലെ എതിരാളി മുന് ചാമ്പ്യന്മാരായ ഫ്രാന്‍സാണ്.


കാഞ്ഞിരപ്പുഴ ഉദ്യാനത്തില് 39 ലക്ഷം രൂപയുടെ നവീകരണം :: Janmabhumi Daily\nകാഞ്ഞിരപ്പുഴ ഉദ്യാനത്തില് 39 ലക്ഷം രൂപയുടെ നവീകരണം\nTuesday7February 2017 9:20 pm IST\nമണ്ണാര്‍ക്കാട്: ഗ്രീന് കാര്‍പെറ്റ് പദ്ധതിയില് ഉള്‍പ്പെടുത്തി കാഞ്ഞിരപ്പുഴ ഉദ്യാനത്തില് അംഗപരിമിത സൗഹാര്‍ദ്ദ ശുചിമുറി ഉള്‍പ്പെടെയുളള അടിസ്ഥാന സൗകര്യവികസനങ്ങള് സജ്ജമാക്കും. ടൂറിസം കേന്ദ്രങ്ങളുടെ അടിസ്ഥാന സൗകര്യവികസന പ്രവര്‍ത്തനങ്ങള് ലക്ഷ്യമിട്ട് സംസ്ഥാനതലത്തില് ആവിഷ്‌കരിച്ച് പോരുന്ന പദ്ധതിയാണ് ഗ്രീന് കാര്‍പെറ്റ്. പദ്ധതിക്കായി തിരഞ്ഞെടുത്ത സംസ്ഥാനത്തെ 79 ടൂറിസം കേന്ദ്രങ്ങളില് മ ജില്ലയില്‍നിന്നുള്ള മലമ്പുഴ,കാഞ്ഞിരപ്പുഴ, വെള്ളിയാങ്കല്ല് എന്നിവ ഉള്‍പ്പെട്ടിട്ടുണ്ട്. 39 ലക്ഷം ചെലവിട്ടുളള നവീകരണ പ്രവര്‍ത്തനങ്ങള്‍ക്ക് രണ്ടാഴ്ച്ച മുന്‍പാണ് തുടക്കമിട്ടു. കാഞ്ഞിരപ്പുഴ ഡാമിനോട് ചേര്‍ന്ന് എട്ട് ഏക്കറില് വ്യാപിച്ചു കിടക്കുന്ന കാഞ്ഞിരപ്പുഴ ഉദ്യാനത്തിലേക്കുളള സന്ദര്‍ശകരുടെ പ്രവേശനത്തിന് ടിക്കറ്റ് സംവിധാനം ഏര്‍പ്പെടുത്തും. ഉദ്യാനത്തില് വേലികെട്ടി അതിര്‍ത്തി വേര്‍തിരിക്കും. ഇന്‍ഫര്‍മേഷന് കൗണ്ടറും മൂലയൂട്ടുന്ന അമ്മമാര്‍ക്ക് പ്രത്യേക മുറിയും സജ്ജീകരിക്കും. കുട്ടികള്‍ക്കുളള കളി ഉപകരണങ്ങള് ലഭ്യമാക്കും. ജലധാര അറ്റകുറ്റപണികള് ചെയ്ത് മനോഹരമാക്കും. പച്ചപ്പും വൃത്തിയും ലക്ഷ്യമിട്ടുളള നവീകരണ പ്രവര്‍ത്തനങ്ങളാണ് നടന്നു വരുന്നത്. കാഞ്ഞിരപ്പുഴ ജലസേചന വകുപ്പുമായി സഹകരിച്ച് കിഫ്ബിയില് നിന്ന് 15 കോടി കണ്ടെത്തി ബോട്ടാണിക്കല് ഗാര്‍ഡന് സജ്ജീകരിക്കും.നവീകരണം ഫെബ്രുവരി അവസാനത്തോടെ പൂര്‍ത്തിയാക്കും. കെഎസ്‌ഐഇ ഏജന്‍സിയാണ് നിര്‍മാണ പ്രവര്‍ത്തനങ്ങള് ചെയ്യുന്നത്. വെള്ളിയാങ്കല്ല് പാര്‍ക്കില് 35 ലക്ഷം ചെലവിലാണ് നവീകരണ പ്രവര്‍ത്തനങ്ങളാണ് നടന്നു വരുന്നത്.പാര്‍ക്കിനകത്ത് കുടിവെളള കിയോസ്‌ക്കുകള് സ്ഥാപിക്കും. മലമ്പുഴ ഉദ്യാനത്തില് കൂടുതല് ചെടികള് പിടിപ്പിച്ചും ജലധാരയുടെ കേടുപാടുകള് തീര്‍ത്തും കുടിവെളളത്തിനായി ജലകിയോസ്‌ക്കുകളും ദിശാബോര്‍ഡുകളുംസ്ഥാപിക്കും. യോഗത്തില് കെ.വി.വിജയദാസ് എംഎല്‍എ,ജില്ലാ കലക്ടര് പി.മേരിക്കുട്ടി,ടൂറിസം വകുപ്പ് ഡെപ്യൂട്ടി ഡയറക്ടര് ഡി.കമലമ്മ പങ്കെടുത്തു.\nഅഴിയൂരില് ഒന്നര ലക്ഷം രൂപയുടെ കവര്‍ച്ച


അഞ്ചാം ദിവസവും സ്വര്‍ണ വില മാറ്റമില്ലാതെ തുടരുന്നു; പവന് 28,480 രൂപ - Express Kerala\nഅഞ്ചാം ദിവസവും സ്വര്‍ണ വില മാറ്റമില്ലാതെ തുടരുന്നു; പവന് 28,480 രൂപ\nBusiness October 19, 2019 | Published by : Express Kerala Network\nകൊച്ചി: സംസ്ഥാനത്ത് തുടര്‍ച്ചയായ അഞ്ചാം ദിവസവും സ്വര്‍ണ വിലയില് മാറ്റമില്ലാതെ തുടരുന്നു. പവന് 28,480 രൂപയിലാണ് ഇന്ന് വ്യാപാരം നടക്കുന്നത്. ഗ്രാമിന് 3560 രൂപയാണ് വില. ഒക്ടോബര് മാസത്തിലെ ഏറ്റവും കൂടിയ വിലയാണിത്.\nവീണ്ടും റെക്കോഡ് ഭേദിച്ച് സ്വര്‍ണവില; പവന് 35,920 രൂപ\nസ്വര്‍ണവിലയില് ഇന്ന് നേരിയ ഇടിവ്; പവന് 35,520 രൂപ\nസംസ്ഥാനത്ത് ഇന്ന് സ്വര്‍ണവില ഉയര്‍ന്നു; പവന് 34,800 രൂപ\nസ്വര്‍ണവില സര്‍വ്വകാല റെക്കോര്‍ഡില്; പവന് 34,400 രൂപ\nസ്വര്‍ണവില സര്‍വകാല റെക്കോര്‍ഡില്; പവന് 34,000 രൂപ\nകേരളത്തില് സ്വര്‍ണവിലയില് വന് വര്‍ധനവ് : പവന് 36,600 രൂപയായി\nസെന്‍സെക്സ് 345.51 പോയന്റ് താഴ്ന്ന് ഓഹരി സൂചികകള് നഷ്ടത്തില് ക്ലോസ് ചെയ്തു\nഎസ്ബിഐയും എച്ച്ഡിഎഫ്സിയും വായ്പ പലിശ കുറച്ചു


50 ലക്ഷം മോചനദ്രവ്യം ആവശ്യപ്പെട്ട് ബെംഗളൂരുവിൽ തട്ടിക്കൊണ്ടുപോയ മലയാളി വിദ്യാർഥി കൊല്ലപ്പെട്ട നിലയില് Malayali student - murdered Metro , ബാംഗ്ലൂര് SathyamOnline\nന്യൂസ് ബ്യൂറോ, ബംഗളുരു » Posted : 22/09/2017\nബെംഗളൂരു: ബെംഗളൂരുവിൽ തട്ടിക്കൊണ്ടുപോയ മലയാളി വിദ്യാർഥിയെ കൊല്ലപ്പെട്ട നിലയിൽ കണ്ടെത്തി. ആദായനികുതി ഉദ്യോഗസ്ഥൻ നിരഞ്ജൻ കുമാറിന്റെ മകന് എൻ. ശരത്തിനെ (19)യാണ് കൊല്ലപ്പെട്ട നിലയില് കണ്ടെത്തിയത്.\nകഴിഞ്ഞ ചൊവ്വാഴ്ച രാവിലെയാണു ശരത്തിനെ കാണാതായത്. പിന്നീട് 50 ലക്ഷം മോചനദ്രവ്യം ആവശ്യപ്പെട്ടു കഴിഞ്ഞ ദിവസം ബന്ധുക്കൾക്കു വാട്ട്സ്ആപ്പ് വിഡിയോ സന്ദേശം ലഭിച്ചിരുന്നു. 50 ലക്ഷം നൽകണമെന്നും ഇല്ലെങ്കിൽ ഇവർ ലക്ഷ്യമിടുന്നതു ശരത്തിന്റെ സഹോദരിയെയാണെന്നും പൊലീസിൽ അറിയിക്കരുതെന്നുമായിരുന്നു വാട്ട്സ്ആപ്പ് സന്ദേശത്തിൽ ആവശ്യപ്പെട്ടിരുന്നത്.\nസംഭവവുമായി ബന്ധപ്പെട്ട് ആറുപേരെ പൊലീസ് കസ്റ്റഡിയിൽ എടുത്തിട്ടുണ്ട്. ഇതിൽ ശരത്തിന്റെ കുടുംബവുമായി ബന്ധമുള്ള ഒരാളും ഉണ്ടെന്നാണ് വിവരം. തട്ടിക്കൊണ്ടുപോകാൻ ഉപയോഗിച്ചതെന്നു സംശയിക്കുന്ന കാറും കണ്ടെത്തിയിട്ടുണ്ട്.\nഎൻജിനീയറിങ് വിദ്യാർഥിയായിരുന്നു കൊല്ലപ്പെട്ട ശരത്.\nശശികലയുടെ പരോൾ അപേക്ഷ തള്ളി. പരോളിനു ശ്രമിച്ചത് ചികിൽസയിൽ കഴിയുന്ന ഭർത്താവ് എം.നടരാജനെ കാണാൻ\nഓടുന്ന ട്രെയിനിനു സമീപത്തുനിന്ന് സെല്‍ഫിയെടുക്കാന് ശ്രമിച്ച യുവാക്കള്‍ക്ക് ദാരുണാന്ത്യം\nദൈവം പ്രേരിപ്പിച്ചാല് വീണ്ടും യെമനിലേക്കു പോകാന് തയ്യാറാണെന്ന് ഫാ. ടോം ഉഴുന്നാലില്\nവിശാൽ സിക്കയ്ക്ക് പകരം നന്ദൻ നിലേക്കനി വീണ്ടും ഇന്‍ഫോസിസിനെ നയിക്കും. നിലേക്കനിയുടെ മടങ്ങിവരവ് പ്രഖ്യാപിച്ചത് ഇന്‍ഫോസിസ്\nപ്രശസ്ത സീരിയല് താരങ്ങളായ രചനയും ജീവനും കാറപകടത്തില് മരിച്ചു\nജയിലില് നിന്ന് പുറത്തു പോയശേഷം കയ്യില് കവറുകളുമായി മടങ്ങിവരുന്ന ശശികല; വീഡിയോ ദൃശ്യങ്ങള് ഡിഐജി രൂപ അന്വേഷണ ഉദ്യോഗസ്ഥര്‍ക്ക് കൈമാറി\nബെംഗളുരുവില് റെക്കോര്‍ഡ് മഴ; താഴ്ന്ന സ്ഥലങ്ങളെല്ലാം വെള്ളക്കെട്ടില് മുങ്ങി; ഗതാഗതം താറുമാറായി\nവിവാഹമോചനക്കേസില് അമ്മായിയമ്മ അനുകൂലിച്ചു; നാലു കോടി രൂപ ജീവനാംശം മരുമകള്‍ക്ക് ലഭിച്ചു\nപാര്‍ട്ടി മാറാന് 15 കോടിയും ഭീക്ഷണിയുമെന്ന് ഗുജറാത്തിലെ കോണ്‍ഗ്രസ് എംഎല്‍എമാര്. ബിജെപി നേതാക്കളുടെ ഭീക്ഷണി ഭയന്നാണ് ഗുജറാത്ത് വിട്ടതെന്ന് ബാംഗ്ലൂരില് കഴിയുന്ന 44 എംഎല്‍എമാര്\nഏഴ് മണിക്കൂറെടുത്ത തലച്ചോറിലെ സങ്കീര്‍ണമായ ശസ്ത്രക്രിയ്ക്കിടെ ഗിറ്റാര് വായിച്ച് രോഗിയായ യുവാവ് !\nശശികലയ്ക്ക് വേണ്ടി മാത്രം അഞ്ച് സെല്ലുകള്; പ്രത്യേകം പാത്രങ്ങളില് ഭക്ഷണം: ജയിലിലെ ശശികലയുടെ ആഡംബര ജീവിതത്തെക്കുറിച്ച് ഡിഐജിയുടെ രണ്ടാം റിപ്പോര്‍ട്ട്\nകര്‍ണാടകത്തില് ബീഫ് ഫെസ്റ്റുകളെ നേരിടാന് "മില്‍ക്ക് ഫെസ്റ്റ്" സംഘടിപ്പിക്കുന്നു\nപിതാവ് പീഡിപ്പിക്കുന്നതായി പെണ്‍കുട്ടി; സത്യം തെളിയിക്കാന് ജ്യോതിഷിയുടെ വക പ്രാകൃതരീതിയിലുള്ള പരീക്ഷണം അമ്മയുടെയും ബന്ധുക്കളുടെയും അനുവാദത്തോടെ\nദളിത് യുവാവിനെ വിവാഹംചെയ്തു; മുസ്ലിംയുവതിയെ വീട്ടുകാര് ക്രൂരമായി കുത്തിപ്പരിക്കേല്‍പ്പിച്ച ശേഷം തീയിട്ടുകൊന്നു\nയാത്രയ്ക്കിടെ തര്‍ക്കത്തെ തുടര്‍ന്ന് ഭാര്യ ഭര്‍ത്താവിന് നേരെ വെടിയുതിര്‍ത്തു. മൂന്നു തവണ വെടിയേറ്റ ഭര്‍ത്താവ് കാറില്‍നിന്നിറങ്ങിയോടി ബസില് കയറി. പിന്തുടര്‍ന്നെത്തിയ ഭാര്യ വാഹനം തടഞ്ഞ് ബസില് കയറി വീണ്ടും ആക്രമിച്ചു\nപഞ്ചനക്ഷത്ര ഹോട്ടല് ഉപേക്ഷിച്ച് മുന് മന്ത്രിയായ എംഎല്‍എ ഒരു രാത്രി തങ്ങിയത് അസല് പശുത്തൊഴുത്തില് ?\nശശികലയുടെ ‘അയല്‍വാസി’കൊലയാളി സയനൈഡ് മല്ലികയെ മറ്റൊരു ജയിലിലേക്ക് മാറ്റി ; ധനികരായ സ്ത്രീകളുമായി ചങ്ങാത്തം കൂടി കൊലപ്പെടുത്തുന്ന മല്ലിക ശശികലയോട് പെരുമാറിയതും ‘സൗഹൃദ’പരമായി\nഅനുസരിക്കാതെയിരുന്നതിനു അധ്യാപിക ക്ലാസില് വച്ച്5വയസ്സുകാരിയുടെ തുണിയുരിഞ്ഞു


വീണ്ടും റെക്കോര്‍ഡ് നേട്ടം കൊയ്ത് സിയാല് • Suprabhaatham\nവീണ്ടും റെക്കോര്‍ഡ് നേട്ടം കൊയ്ത് സിയാല്\nJune 24, 2016 | 9:41 am IST\nനെടുമ്പാശ്ശേരി: ഈ കഴിഞ്ഞ സാമ്പത്തിക വര്‍ഷത്തെ (2015-16) വരുമാനത്തില് കൊച്ചിന് ഇന്റര്‍നാഷനല് എയര്‍പോര്‍ട്ട് ലിമിറ്റഡിന് (സിയാല്) വന് നേട്ടം കൈവരിക്കാനായി. ഈ കാലയളവില് 524.54 കോടി രൂപയുടെ വരവും നികുതി കഴിച്ച് 175.22 കോടി രൂപയുടെ ലാഭവുമാണ് കമ്പനി നേടിയത്.\nമുഖ്യമന്ത്രിയും സിയാല് ചെയര്‍മാനുമായ പിണറായി വിജയന്റ അധ്യക്ഷതയില് തിരുവനന്തപുരത്ത് ചേര്‍ന്ന ഡയറക്ടര് ബോര്‍ഡ് യോഗം വരവ് ചെലവ് കണക്കുകള്‍ക്ക് അംഗീകാരം നല്‍കി. ഈ വര്‍ഷം 25 ശതമാനം ലാഭവിഹിതമാണ് ഓഹരി ഉടമകള്‍ക്ക് വിതരണം ചെയ്യാന് ഡയറക്ടര് ബോര്‍ഡ് ശുപാര്‍ശ ചെയ്തിരിക്കുന്നത്.\nസെപ്റ്റംബര് മൂന്നിന് എറണാകുളം ഫൈല് ആര്‍ട്ട്‌സ് ഹാളില് നടക്കുന്ന വാര്‍ഷിക പൊതുയോഗം അംഗീകാരം നല്‍കുന്നതോടെ ഈ നിരക്കില് ലാഭവിഹിതം ഓഹരി ഉടമകള്‍ക്ക് ലഭ്യമാകും. 36 രാജ്യങ്ങളിലായി 18200 ഓഹരി ഉടമകളാണ് സിയാലില് ഉള്ളത്. കഴിഞ്ഞ സാമ്പത്തിക വര്‍ഷത്തെ അപേക്ഷിച്ച് വിറ്റ് വരവില് 26.71 ശതമാനവും ലാഭത്തില് 21.19 ശതമാനവുമാണ് സിയാലിന്റ വളര്‍ച്ച നിരക്ക് രേഖപ്പെടുത്തിയത്. ഈ കാലയളവില് 77 ലക്ഷത്തിലധികം പേരാണ് നെടുമ്പാശ്ശേരി അന്താരാഷ്ട്ര വിമാനത്താവളം വഴിയാത്ര ചെയ്തത്.\n2023 ഓടെ 3000 കോടി രൂപ വിറ്റുവരവ് ലക്ഷ്യമിട്ടുള്ള പദ്ധതികളാണ് ഇപ്പോള് നടന്നുവരുന്നത്. ഊര്‍ജോല്‍പാദനം, ബിസിനസ്, വൈവിദ്ധ്യവല്‍ക്കരണം എന്നിവയാണ് വരുമാന വര്‍ധനക്കായി ഏര്‍പ്പെടുത്തിയിട്ടുള്ള പ്രധാന പദ്ധതികള്.


സ്വര്‍ണക്കടത്ത്‌കേസ്; പ്രതികളുടെ ഫോണ് രേഖകളില് അന്വേഷണം, എന്‍ഐഎക്ക് ലഭിച്ചത് നിര്‍ണായക വിവരം - Express Kerala\nതിരുവനന്തപുരം: സ്വര്‍ണക്കടത്തു കേസിലെ പ്രതികളുടെ ഫോണ് രേഖകള് കേന്ദ്രീകരിച്ച് അന്വേഷണം നടത്തുന്നു. പ്രതികളുടെ ഉന്നത ബന്ധം കണ്ടെത്താനാണ് സംഘം ഫോണ് രേഖകള് കേന്ദ്രീകരിച്ചും അന്വേഷണം നടത്തുന്നത്. ഉന്നത പൊലീസ് ഉദ്യോഗസ്ഥരെയടക്കം ഒട്ടേറെപ്പേരേ സ്വപ്ന സുരേഷ് നിരന്തരം ഫോണ് വിളിച്ചിരുന്നതായി എന്‍ഐഎയ്ക്ക് തെളിവ് ലഭിച്ചിട്ടുണ്ടെന്നാണ് സൂചന.\nവിദേശത്തേയ്ക്കുള്ള വിളികളും കണ്ടെത്തിയത് ദുരൂഹത വര്‍ധിപ്പിക്കുന്നതായാണ് അന്വേഷണസംഘത്തിന്റെ നിഗമനം. ഒളിവില് പോയ സ്വപ്ന സുരേഷിനായി തിരച്ചില് തുടങ്ങിയ വെള്ളിയാഴ്ച തന്നെ എന്‍ഐഎ സംഘം സ്വപ്നയുടെ മൂന്നു മൊബൈല് ഫോണുകള് നിരീക്ഷണത്തിലാക്കിയിരുന്നു. ഇതില് രണ്ടു നമ്പറുകളുടെ ഒരുമാസത്തെ ഫോണ്‍വിളികളുടെ വിവരങ്ങളും ശേഖരിച്ചു. ഇതോടെയാണ് ഉന്നത ഉദ്യോഗസ്ഥരുമായുള്ള അടുത്ത ബന്ധം സ്ഥിരീകരിക്കുന്ന വിവരങ്ങള് ലഭിച്ചത്.\nകസ്റ്റംസും സംസ്ഥാന പൊലീസും സ്വപ്നയുടെ ഫോണ് രേഖകള് ശേഖരിച്ചിട്ടുണ്ട്. മുഖ്യമന്ത്രിയുടെ മുന് സെക്രട്ടറി എം.ശിവശങ്കറിന്റെ നമ്പരിലേക്കും തിരിച്ചും വിളികളുണ്ട്. സംസ്ഥാനത്തെ പ്രധാനപ്പെട്ട പൊലീസ് ഉദ്യോഗസ്ഥരുടെ നമ്പരിലേക്കും സ്വപ്ന വിളിച്ചിട്ടുണ്ട്. ഉന്നതര് എന്ന് വിശേഷിപ്പിക്കാവുന്ന ഇരുപതോളം പേര് പട്ടികയിലുണ്ടെന്നാണ് വിവരം.\nപലതും ഔദ്യോഗികബന്ധത്തിന്റെ പേരിലുള്ള വിളികളെന്ന് വ്യാഖ്യാനിക്കാം. അതിനാല് കൂടുതല് ദിവസങ്ങളിലെ ഫോണ് രേഖകളെടുക്കാനാണ് ശ്രമം. ഇതില് തുടര്‍ച്ചയായുള്ള വിളികള് കണ്ടാല് അവരെ കേന്ദ്രീകരിച്ച് അന്വേഷിക്കും.വിദേശത്തേയ്ക്കുള്ള വിളികളും പട്ടികയിലുണ്ട്.\nസ്വര്‍ണക്കടത്ത് കേസ്; സ്വപ്‌നയ്ക്ക് കേരള പൊലീസില് വലിയ സ്വാധീനമെന്ന് കസ്റ്റംസ്


ഈ മാസം ഫോണ് വാങ്ങുന്നുണ്ടോ ? മികച്ച ഇരട്ട പിന് ക്യാമറയുള്ള മിഡ്-റേഞ്ച് സ്മാര്‍ട്ട്‌ഫോണുകള് ഇവയാണ്-Gizbot-Latest-Malayalam-WSFDV\nGizbot | 5th Dec, 2018 09:00 AM\n6.3 ഇഞ്ച് ഫുള് എച്ച്.ഡി ഐ.പി.എസ് ഡിസ്‌പ്ലേ. 2350X1080 പിക്‌സലാണ് ഡിസ്‌പ്ലേ റെസലൂഷന്. ഡിസ്‌പ്ലേ കരുത്തിനായി കോര്‍ണിംഗ് ഗൊറില്ല ഗ്ലാസ്3സുരക്ഷയുണ്ട്.\n3ജി.ബി റാം 32 ജി.ബി ഇന്റേണല് മെമ്മറി,4ജി.ബി റാം 64 ജി.ബി ഇന്റേണല് മെമ്മറി വേരിയന്റുകളില് ഫോണ് ലഭിക്കും.\nമെമ്മറി കാര്‍ഡ് ഉപയോഗിച്ച് 256 ജി.ബി വരെ ഉയര്‍ത്താനാകും.\nഇരട്ട സിം മോഡലായ ഈ ഫോണ് ആന്‍ഡ്രോയിഡ് 8.1 ഓറിയോ അധിഷ്ഠിതമായാണ് പ്രവര്‍ത്തിക്കുന്നത്.\nപിന്നില് 13,2മെഗാപിക്‌സലുകളുടെ ഇരട്ട ക്യാമറയാണുള്ളത്.\nമുന്നില് ഉപയോഗിച്ചിരിക്കുന്നത് 25 മെഗാപിക്‌സലിന്റെ സെല്‍ഫി ക്യാമറയാണ്.\nരണ്ട് സിം കാര്‍ഡുകളിലും 4ജി വോള്‍ട്ട് പ്രവര്‍ത്തിക്കും.\n3,500 മില്ലി ആംപയറാണ് ബാറ്ററി കരുത്ത്.\n6.3 ഇഞ്ച് ഫുള് എച്ച്.ഡി ഐ.പി.എസ് ഡിസ്‌പ്ലേ. 2280X1080 പിക്‌സലാണ് ഡിസ്‌പ്ലേ റെസലൂഷന്.\n2.2 ജിഗാഹെര്‍ട്‌സ് ഒക്ടാകോര് സ്‌നാപ്ഡ്രാഗണ് 626 ചിപ്പ്‌സെറ്റാണ് ഫോണില് ഉപയോഗിച്ചിരിക്കുന്നത്.\n4ജി.ബി റാം, 64 ജി.ബി ഇന്റേണല് മെമ്മറി\nഎല്.ഇ.ഡി ഫഌഷോടുകൂടിയ 16,5 മെഗാപിക്‌സലുകളുടെ ഇരട്ട പിന് ക്യാമറയാണ് ഫോണിലുള്ളത്. മുന്നില് 24 മെഗാപിക്‌സലിന്റെ സെല്‍ഫി ക്യാമറയുണ്ട്.\nഫിംഗര്‍പ്രിന്റ് സെന്‍സര് സുരക്ഷയ്ക്കായുണ്ട്.\n3,260 മില്ലി ആംപയറാണ് ബാറ്ററി കരുത്ത്.\nഷവോമി റെഡ്മി നോട്ട്6പ്രോ\n6.26 ഇഞ്ച് ഫുള് എച്ച്.ഡി ഡിസ്‌പ്ലേ.\n1.8 ജിഗാഹെര്‍ട്‌സ് ഒക്ടാകോര് സ്‌നാപ്ഡ്രാഗണ് പ്രോസസ്സറാണ് ഫോണിന് കരുത്തു പകരുന്നത്.\n4ജി.ബി റാമും 64 ജി.ബി ഇന്റേണല് മെമ്മറിയും ഫോണിനെ കരുത്തനാക്കുന്നു.\n12,5മെഗാപിക്‌സലുകളുടെ ഇരട്ട പിന് ക്യാമറയാണ് ഫോണിലുള്ളത്.\nമുന്നില് ഉപയോഗിച്ചിരിക്കുന്നതും 20,2 മെഗാപിക്‌സലിന്റെ ഇരട്ട ക്യാമറയാണ്.\n4ജി, ബ്ലൂടൂത്ത്5കണക്ടീവിറ്റി ഫോണിലുണ്ട്.\n4,000 മില്ലിആംപയറിന്റെ കരുത്തന് ബാറ്ററിയാണ് ഫോണിലുള്ളത്.\n6.3 ഇഞ്ചാണ് ഡിസ്‌പ്ലേ. 2.5ഡി കര്‍വ്ഡ് ഗ്ലാസ് ഡിസ്‌പ്ലേ ഫോണിന് പ്രത്യേക രൂപഭംഗി നല്‍കുന്നു.\nഒക്ടാകോര് സ്‌നാപ്ഡ്രാഗണ് 660 ചിപ്പ്‌സെറ്റാണ് ഉപയോഗിച്ചിരിക്കുന്നത്.\n4ജി.ബി, 6ജി.ബി, 8ജി.ബി റാം വേരിയന്റുകളിലാണ് ഫോണുള്ളത്.\n256 ജി.ബി വരെ മെമ്മറി കരുത്ത് ഉയര്‍ത്താനാകും.\nരണ്ട് സിംകാര്‍ഡ് പോര്‍ട്ടും ഒരു മെമ്മറി കാര്‍ഡ് പോര്‍ട്ടുമുണ്ട്.\n16,2 മെഗാപിക്‌സലിന്റെ ഇരട്ട പിന് ക്യാമറയും 16 മെഗാപിക്‌സലിന്റെ സെല്‍ഫി ക്യാമറയുമുണ്ട്.\n6.2 ഇഞ്ച് ഫുള് വ്യു ഡിസ്‌പ്ലേ\n2ജി.ബി റാം , 3ജി.ബി റാം വേരിയന്റുകളിലുണ്ട്.\nഇരട്ട സിംകാര്‍ഡ് മോഡലാണ് എ3എസ്\n13,2മെഗാപിക്‌സലിന്റെ ഇരട്ട പിന്‍ക്യാമറയും 8 മെഗാപിക്‌സലിന്റെ മുന് ക്യാമറയും ഫോണിലുണ്ട്.\n4,230 മില്ലി ആംപയറാണ് ബാറ്ററി കരുത്ത്.\nഅസ്യൂസ് മാക്‌സ് പ്രോ എം1\n5.99 ഇഞ്ച് ഫുള് എച്ച്.ഡി ഐ.പി.എസ് ഡിസ്‌പ്ലേ\n1.8 ജിഗാഹെര്‍ട്‌സ് സ്‌നാപ്ഡ്രാഗണ് പ്രോസസ്സര്\n3,4,6 ജി.ബി റാം വേരിയന്റുകളില് ഫോണ് ലഭിക്കും\n13,16 മെഗാപിക്‌സലിന്റെ ഇരട്ട ക്യാമറ,5മെഗാപിക്‌സലിന്റെ മുന്‍ക്യാമറ.\n5,000 മില്ലി ആംപയറിന്റെതാണ് ബാറ്ററി കരുത്ത്\nനോക്കിയ 5.1 പ്ലസ് (നോക്കിയ എക്‌സ്5)\n5.86 ഇഞ്ച് ഐ.പി.എസ് ഡിസ്‌പ്ലേയാണ് ഫോണിലുള്ളത് 720X1520 പിക്‌സലാണ് റെസലൂഷന്.\n3ജി.ബി റാം, 32 ജി.ബി ഇന്റേണല് മ്മെമറി എന്നിവ ഫോണിന് കരുത്തു പകരും.\n400 ജ.ബി വരെ എക്‌സ്റ്റേണല് മെമ്മറി വര്‍ദ്ധിപ്പിക്കാനുള്ള ശേഷിയും ഫോണിനുണ്ട്.\n13,5 മെഗാപിക്‌സലുകളുടെ ഇരട്ട പിന്‍ക്യാമറയും 8 മെഗാപിക്‌സലിന്റെ മുന് ക്യാമറയും എക്‌സ് 5ലുണ്ട്.\n3,000 മില്ലി ആംപയറിന്റേതാണ് ബാറ്ററി.\nസാംസംഗ് ഗ്യാലക്‌സി ഓണ്8 2018\n6 ഇഞ്ചാണ് ഡിസ്‌പ്ലേ. എച്ച്.ഡി സൂപ്പര് അമോലെഡ് ഡിസ്‌പ്ലേയായതുകൊണ്ടു തന്നെ ഈ മോഡലിന് ആരാധകര് ഏറെയാണ്.\n2.5ഡി കര്‍വ്ഡ് ഗ്ലാസ് ഡിസ്‌പ്ലേ രൂപഭംഗി ഏറിയതാണ്.\n4ജി.ബി റാം, 64 ജി.ബി ഇന്റേണല് മെമ്മറി എന്നിവ ഫോണിന് കരുത്തു പകരുന്നു.\nആന്‍ഡ്രോയിഡ് 8.0 ഓറിയോ ഓ.എസ് അധിഷ്ഠിതമായാണ് ഫോണ് പ്രവര്‍ത്തിക്കുന്നത്.\n16,5 മെഗാപിക്‌സലുകളുടെ ഇരട്ട ക്യാമറയാണ് പിന്‍ഡ ഭാഗത്തുള്ളത്.\nമുന്നില് ഉപയോഗിച്ചിരിക്കുന്നത് 16 മെഗാപിക്‌സലിന്റെ സെല്‍ഫി ക്യാമറയാണ്.\n3,500 മില്ലി ആംപയറിന്റേതാണ് ബാറ്ററി.\nമികച്ച സ്മാര്‍ട്ട്‌ഫോണുകളുടെ വര്‍ഷമാണ് കടന്നുപോകാന് പോകുന്നത്. പ്രമുഖ ബ്രാന്‍ഡുകളുടെ സ്മാര്‍ട്ട്‌ഫോണ് മോഡലുകള് വിപണിയില് വിലസിയ വര്‍ഷം. ബഡ്ജറ്റിലൊതുങ്ങുന്നതും എന്നാല് സാങ്കേതികമായി മികവുറ്റതുമായ നിരവധി മോഡലുകളെ 2018ല് നമുക്ക് പരിചയപ്പെടന് കഴിഞ്ഞു.\n2018 അവസാനിക്കാനിരിക്കെ അവസാന മാസമായ ഡിസംബറില് മിഡ്‌റേഞ്ചിലുള്ള സമാര്‍ട്ട്‌ഫോണ് വാങ്ങാനുദ്ദേശിക്കുന്നവര്‍ക്കായി മികച്ച മോഡലുകളെ ഇവിടെ പരിചയപ്പെടാം. ഇവയിലെല്ലാം ഇരട്ട പിന് ക്യാമറയുണ്ടെന്ന പ്രത്യേകയും പ്രത്യേകം ശ്രദ്ധിക്കുമല്ലോ...\nക്യാമറയില് മികവു പ്രലര്‍ത്തിയിരിക്കുന്ന മോഡലുകളെയാണ് നമ്മള് ഇവിടെ പരിചയപ്പെടുത്തുന്നതിലേറെയും. ആര്‍ട്ടിഫിഷ്യല് ഇന്റലിജന്‍സിംഗെന്ന സാങ്കേതികവിദ്യ പരമാവധി പ്രയോജനപ്പെടുത്തിയിരിക്കുന്നു. മികച്ച ചിത്രം പകര്‍ത്താന് ഉദ്ദേശിക്കുന്നവരെ ഈ മോഡലുകള് തൃപ്തിപ്പെടുത്തുമെന്നുറപ്പ്. ചില മോഡലുകള് നൈറ്റ് മോഡിനായി പ്രത്യേകം രൂപകല്‍പ്പന ചെയ്ത ക്യാമറകളുണ്ട്. ലോ ലൈറ്റില് പോലും ഇവ മികച്ച ചിത്രങ്ങള് പകര്‍ത്തുന്നു.\nമുന് ക്യാമറയും പിന് ക്യാമറയും മികവുപുലപര്‍ത്തിയ മോഡലുകളും ഏറെയുണ്ട് ശ്രേണിയില്. പ്രൊഫഷണല് രീതിയില് ചിത്രങ്ങളെടുക്കാനും അതേരീതിയില്‍ത്തന്നെ വീഡിയോ ചിത്രീകരിക്കാനും പല മോഡലുകളും സഹായിക്കുന്നുണ്ട്. ഇത്തരത്തിലുള്ള മികച്ച സ്മാര്‍ട്ട്‌ഫോണുകളെ ഇവിടെ പരിചയപ്പെടാം.


മുഖത്ത് 97 തുന്നലുകൾ, ജൂലിയറ്റിന്റെ ആ ചോദ്യത്തിലും നെൽസൺ പിന്മാറിയില്ല; പ്രണയഭംഗി\nരാജു മാത്യു January 01, 2019 04:45 PM IST\nആശുപത്രിക്കിടക്കയിൽ ബോധത്തിനും അബോധത്തിനും ഇടയിലായിരുന്നു ജൂലിയറ്റ്. തുടയെല്ല് തകർന്നിട്ടുണ്ട്. വാരിയെല്ലുകൾ രണ്ടെണ്ണം ഒടിഞ്ഞു. ഇടതു കൈമുട്ടും തകർന്നു. മുഖം ആകെ വികൃതമാക്കി 97 തുന്നലുകൾ. കാഴ്ചയ്ക്കും തകരാർ സംഭവിച്ചു. അസ്ഥി നുറുങ്ങുന്ന വേദനക്കിടെ കണ്ണുകൾ തുറന്ന് അവൾ നെൽസണിനോട് ഒരു ചോദ്യമേ ചോദിച്ചുള്ളൂ. തന്നെ ഇനി വിവാഹം കഴിക്കുമോ എന്ന്. തീർച്ചയായും എന്ന് നെൽസൺ മറുപടി പറഞ്ഞു. അവൾ വീണ്ടും മയക്കത്തിലേക്കു വീണു. തീവ്രപരിചരണ വിഭാഗത്തിൽ നിന്ന് രണ്ടാഴ്ച കഴിഞ്ഞ് മുറിയിലേക്കു മാറ്റിയപ്പോൾ അവൾ പൂർണ ബോധത്തോടെ നെൽസണിനോടു വീണ്ടും അതേ ചോദ്യം ആവർത്തിച്ചു. നീ ഇപ്പോഴും സുന്ദരിയാണ് എന്ന മറുപടിക്കൊപ്പം നെൽസൺ അവളുടെ കരം ഗ്രഹിച്ചു. നെൽസണിന്റെ മറുപടിയാണ് തന്നെ ജീവിതത്തിലേക്കു മടക്കി കൊണ്ടുവന്നതെന്നു അജ്മാൻ ലാവൻഡർ ടവറിലെ ഫ്ലാറ്റിലിരുന്ന് ജൂലിയറ്റ് പറയുന്നു.\nഅച്ഛനും അദ്ദേഹത്തിന്റെ സഹോദരനുമടക്കം നാലുപേർ മരിച്ച അപകടത്തിൽ നിന്നാണ് ജൂലിയറ്റ് ജീവിത്തിലേക്കു തിരികെ നടന്നത്. 30 ശതമാനം വൈകല്യം ബാധിച്ചു എന്ന് ഡോക്ടർമാർ വിധിയെഴുതിയ ജീവിതം ശരിയാക്കാനുള്ള മനസ്സുറപ്പിന് നെൽസണിന്റെ ആ മറുപടി ഊർജമായി. മുഖം നേരേയാക്കാൻ പിന്നീട് ഏഴു ശസ്ത്രക്രീയകൾ വേണ്ടിവന്നു. തുടയസ്ഥിക്കു പകരമിട്ട കമ്പി ഇപ്പോഴും ഉണ്ട്. പക്ഷേ ജീവിതയാത്ര സുഗമമായി മുന്നോട്ടു പോകുന്നു. ആശുപത്രി കിടക്കയിൽ നിന്ന് കരംഗ്രഹിച്ചുള്ള ഇരുവരുടെയും യാത്ര പതിന്നാലു വർഷം പിന്നിട്ടിരിക്കുന്നു. മാൻസയൻസ് പ്രഫഷണൽ സർവീസിലെ ഫിനാൻസ് ആൻഡ് അഡ്മിനിസ്ട്രേഷൻ മാനേജരാണ് ജൂലിയറ്റ്. നെൽസൺ സ്വന്തമായി ഇന്റീരിയർ ഡിസൈൻ കമ്പനി നടത്തുന്നു. രണ്ടുമക്കൾ. ആന്റണി(11), ആൻ മരിയ(5).\nതൃശൂർ സ്വദേശികളാണ് ജൂലിയറ്റും നെൽസണും. ജൂലിയറ്റിന്റെ മാതാപിതാക്കൾ വർഷങ്ങളായി ഷാർജയിലായിരുന്നു. 2003 ജൂലായ് മൂന്നിനാണ് വിവാഹത്തിന് വാക്കുറപ്പിക്കാൻ നെൽസണിന്റെ മാതാപിതാക്കളും ബന്ധുക്കളും ജൂലിയറ്റിന്റെ വീട്ടിൽ ചെന്നത്. അന്ന് രാത്രി ഏഴരയോടെയാണ് ഏവരെയും ഞെട്ടിച്ച് ആ കാറപകടം നടന്നതും. ബന്ധുക്കളെ വിളിക്കാൻ ദുബായ് എയർപോർട്ടിൽ പോയി മടങ്ങുമ്പോൾ ഷാർജ അൽകാൻ പാലത്തിൽ വച്ചായിരുന്നു അത്. ജൂലിയറ്റിന്റെ പിതാവും സഹോദരനും ഉൾപ്പടെ നാലുപേർ അപകടത്തിൽ മരിച്ചു. അമ്മ ലില്ലി, സഹോദരൻ ലിജോ എന്നിവർക്ക് ഗുരുതര പരുക്കുമേറ്റു. കുറേ നാൾ വീൽചെയറിലായിരുന്നു ജൂലിയറ്റിന്റെ ജീവിതം.\nആറുമാസം ഫിസിയോ തെറാപ്പിയും വേണ്ടിവന്നു. അപ്പോഴെല്ലാം നെൽസണിന്റെ വാക്കുകൾ അവൾക്കു കരുത്തായി. അപകടത്തിനു ശേഷം കൃത്യം ഒരു വർഷം കഴിഞ്ഞദിവസമായിരുന്നു ഇരുവരുടെയും വിവാഹ നിശ്ചയചടങ്ങു നടത്തിയത്. 2004 ജൂലൈ മൂന്നിന് പിതാവിന്റെയും സഹോദരന്റെ ഓർമച്ചടങ്ങുകൾക്ക് ശേഷമായിരുന്നു അത്. ഒരാഴ്ചയ്ക്കു ശേഷം പതിനൊന്നിനു വിവാഹവും. അപകടം നടക്കുമ്പോൾ എംബിഎ പഠനത്തിനൊപ്പം എടിഎൻ കമ്പനിയിൽ ജോലിയും ചെയ്യുകയായിരുന്നു ജൂലിയറ്റ്. അപകട ശേഷം ഓർമക്കുറവും മറ്റും സംഭവിച്ചെങ്കിലും ജൂലിയറ്റ് വാശിയോടെ പഠനം തുടർന്നു. അഞ്ചുവർഷം കൊണ്ടാണെങ്കിലും പഠനം പൂർത്തിയാക്കി. ദുബായിൽ നിന്ന് ഷാർജയിലെ ശാഖയിലേക്ക് ജൂലിയറ്റിന് മാറ്റം നൽകി ആദ്യ കമ്പനിക്കാരും സഹായിച്ചു. പിന്നീട് 2006 ലാണ് പുതിയ കമ്പനിയിൽ ജോലിക്കു പ്രവേശിച്ചത്. 2014 ഏപ്രിൽ ഒന്നിന് മകളുടെ ജന്മദിന ദിവസമാണ് ഇപ്പോഴത്തെ ജോലി ലഭിച്ചതെന്ന് ആഹ്ലാദത്തോടെ ജൂലിയറ്റ് പറയുന്നു. മുൻപ് ഒരു പാടു പോലുമില്ലായിരുന്നു തന്റെ മുഖത്തെന്ന് അപകടത്തിന്റെ വടുക്കളിൽ തലോടി ജൂലിയറ്റ് ഓർത്തു. അതിനല്ലേ സ്നേഹത്തിന്റെ ഈ ഔഷധമെന്ന മട്ടിൽ നെൽസൺ അപ്പോഴും അവളുടെ കരം ചേർത്തു പിടിച്ചു.


ഇന്ത്യന് പ്രിമിയര് ലീഗില് മഹേന്ദ്രസിങ് ധോണിയുടെ ഭാവിയുമായി ബന്ധപ്പെട്ട് ഉയര്‍ന്ന ചോദ്യങ്ങള്‍ക്കും ആരാധകരുടെ കാത്തിരിപ്പിനും വിരാമമാകുന്നു. ആരാധകര്‍ക്കിടയില് വിരമിക്കല് സാധ്യതകളിലേക്കു വരെ ചെന്നെത്തിയ ചര്‍ച്ചകള്‍ക്കൊടുവില് അടുത്ത സീസണുകളിലും താന് ടീമിലുണ്ടാകുമെന്ന് ധോണി വെളിപ്പെടുത്തി.\nടോസിനിടെ സംസാരിച്ച ധോണി തന്റെ തീരുമാനത്തിന് പിന്നിലെ കാരണം വിശദീകരിച്ചു. ചെന്നൈയിലെ തന്റെ ആരാധകരുടെ മുന്നില് കളിക്കാത്തത് അനീതിയായിരിക്കുമെന്ന് ധോണി പറഞ്ഞു. ”തീര്‍ച്ചയായും, ചെന്നൈയോട് നന്ദി പറയാതിരിക്കുന്നത് അന്യായമായിരിക്കും. സിഎസ്‌കെ ആരാധകരോട് അങ്ങനെ ചെയ്യുന്നത് നല്ല കാര്യമല്ല. അടുത്ത വര്‍ഷം എല്ലാ ടീമുകളുടെയും ഗ്രൗണ്ടില് കളികള് നടക്കാന് സാധ്യതയുണ്ട്. അങ്ങനെ വന്നാല് എല്ലാ സ്ഥലങ്ങളിലും വലിയ സ്വീകരണമായിരിക്കും കിട്ടുക.\nകുറച്ചുനാള് മുമ്പ് ചെന്നൈയില് നടന്ന ഒരു ചടങ്ങില്, ഐപിഎലിലെ തന്റെ വിരമിക്കല് മത്സരം ചെന്നൈയിലായിരിക്കുമെന്ന് ധോണി വ്യക്തമാക്കിയിരുന്നു. ഇതിനിടെ നായക സ്ഥാനം ജഡേജയെ ഏല്‍പ്പിച്ചതോടെയാണ് ഇത് അവസാന സീസണ് ആണെന്ന് വാര്‍ത്ത വന്നത്. എന്തായാലും നായക സ്ഥാനം ഏറ്റെടുത്തതോടെ അടുത്ത വര്‍ഷവും ധോണി ഉണ്ടാകുമെന്ന് ഉറപ്പായിരിക്കുകയാണ്.\nStory Highlights: MS Dhoni to play in Chennai jersey next year too\nRead more on: ipl 2022 | MS Dhoni


IPL 2022: virat kohli should quit, dont attract troll, fans furious on virat kohli cheap dismissal - Malayalam MyKhel\n» IPL 2022: കോലി, നിര്‍ത്തി പോകൂ, റിട്ടയര് ചെയ്ത് വീട്ടിലിരിക്കുന്നതാ നല്ലത്, ആരാധകര് കലിപ്പില്\nIPL 2022: കോലി, നിര്‍ത്തി പോകൂ, റിട്ടയര് ചെയ്ത് വീട്ടിലിരിക്കുന്നതാ നല്ലത്, ആരാധകര് കലിപ്പില്\nPublished: Friday, May 27, 2022, 23:36 [IST]\nമുംബൈ: രാജസ്ഥാന് റോയല്‍സിനെതിരായ നിര്‍ണായകമായ രണ്ടാം ക്വാളിഫയറില് വിരാട് കോലി പരാജയപ്പെട്ടിരിക്കുകയാണ്. ഏഴ് റണ്‍സിനായിരുന്നു കോലി പുറത്തായത്. ട്രെന്‍ഡ് ബോള്‍ട്ടിന്റെ പന്തില് ഗംഭീരമായൊരു സിക്‌സര് പറത്തിയ ഓവറിന് ശേഷമായിരുന്നു കോലിയുടെ പുറത്താവല്. അതേസമയം കോലിക്കെതിരെ ആരാധകര് കടുത്ത രോഷത്തിലാണ്.\nഈ സീസണിലെ ഏറ്റവും മോശം പെര്‍ഫോമര് കോലിയാണെന്ന് ആരാധകര് തുറന്നടിക്കുന്നു. ടീമിന് ആവശ്യമായി വന്ന ഘട്ടത്തില് കോലി നിരാശപ്പെടുത്തിയെന്ന് ഇവര് പറയുന്നു. വിരാട് റിട്ടയര് ചെയ്ത് വീട്ടിലിരിക്കുന്നതാണ് നല്ലതെന്നും ആരാധകര് പറഞ്ഞു.\nരാവിലെ എഴുന്നേല്‍ക്കുന്നു, ഭക്ഷണം കഴിക്കുന്നു, കളിക്കാനിറങ്ങി പുറത്താവുന്നു, ഉറങ്ങുന്നു, പിന്നെയും അത് ആവര്‍ത്തിക്കുന്നു എന്നാണ് ഒരു ആരാധകന്റെ പരിഹാസം. ഇതാണ് കിംഗ് വിരാട് കോലിയെന്നും ടോണി എന്ന യൂസര് പറയുന്നു. കോലി ആവശ്യമില്ലാത്ത പന്തില് ബാറ്റ് വെച്ചാണ് പുറത്തായതെന്നും, അതില് അമ്പരന്ന് നില്‍ക്കുകയാണെന്ന് ആരാധകര് ചൂണ്ടിക്കാണിക്കുന്നു. വിന്റേജ് കോലി പുറത്തായെന്നും ട്രോള് വന്നിട്ടുണ്ട്. ആദ്യ രണ്ട് ഓവര് കഴിഞ്ഞാല് പിന്നെ, എന്നാല് ഭായ് ഞാന് പോവട്ടെ എന്ന നിലപാടാണ് കോലിക്കെന്നും ആരാധകര് പറയുന്നു. ലോക ടെസ്റ്റ് ക്രിക്കറ്റ് ചാമ്പ്യന്‍ഷിപ്പ് കൈല് ജാമിസന്റെ പന്തില് കോലി പുറത്തായത് ഇതേ രീതിയിലാണെന്നും ആരാധകര് ഓര്‍മിപ്പിക്കുന്നു.\nകോലി പുറത്തായത് നന്നായി. മറ്റുള്ളവരെ അപമാനിക്കുന്ന സ്വഭാവമാണ് കോലിയുടേത്. ഷോട്ടുകളിലെ സെലക്ഷന് കൊണ്ടാണ് കോലി ഔട്ടായതെന്നും ഒരു ആരാധകന് കുറിച്ചു. വാങ്ങുന്ന പ്രതിഫലവും, പ്രകടനവും വെച്ച് നോക്കുമ്പോള് ഈ സീസണിലെ ഏറ്റവും മോശം കളിക്കാരന് വിരാട് കോലിയാണെന്ന് ആരാധകര് ആരോപിക്കുന്നു. വിരാട് കോലി ഇങ്ങനെ കളിക്കുകയാണെങ്കില് വിരമിച്ച് വീട്ടിരിക്കുന്നതാണ് നല്ലത്. എന്തിനാണ് ഇങ്ങനെ ട്രോളര്‍മാര്‍ക്ക് അവസരമുണ്ടാക്കി കൊടുക്കുന്നതെന്ന് ഈശ്വര് എന്ന ആരാധകര് ചോദിക്കുന്നു. പ്രസീത് എറിഞ്ഞ പന്ത് വിരാടിനെ എപ്പോഴും പുറത്താക്കുന്ന പന്ത് തന്നെയാണെന്ന് ആശിഷ് പറയുന്നു.\nകൈല് ജാമിസണില് നിന്ന് ഒരുപാട് പഠിച്ചിട്ടുണ്ട് പ്രസീദ് കൃഷ്ണ. അതേ ലൈനില് എറിഞ്ഞാണ് കോലിയെ പുറത്താക്കിയതെന്നും പ്രശാന്ത് ഉന്നയിക്കുന്നു. കോലിയുടെ കരിയറിലെ തന്നെ ഏറ്റവും മോശം സീസണാണ് ഇതെന്ന് ജരാര് അലി പറയുന്നു. ഹൊബാര്‍ട്ടിലെ 2011-12 സീസണിലെ കോലിയുടെ പ്രകടനമാണ് ഓര്‍മ വരുന്നതെന്ന് ഭരത് രാമരാജ് എന്ന ആരാധകന് കുറിച്ചു. അതേസമയം കോലിയുടെ പ്രകടനത്തെ നേരത്തെ നിരവധി പേര് വിമര്‍ശിച്ചിരുന്നു. പ്ലേഓഫിലേക്ക് എത്തുന്നതിന് കോലിയുടെ ഇന്നിംഗ്‌സ് നേരത്തെ ആര്‍സിബിയെ സഹായിച്ചിരുന്നു. ഇനിയങ്ങോട്ട് കോലിയുടെ ഗംഭീര പ്രകടനത്തിനാണ് ഐപിഎല് സാക്ഷ്യം വഹിക്കാന് പോകുന്നതെന്ന് മുന് താരങ്ങള് അടക്കം പറഞ്ഞിരുന്നു.\nരണ്ടാം ക്വാളിഫയറില് ആര്‍സിബി പരാജയപ്പെട്ടിരിക്കുകയാണ്. ജോസ് ബട്‌ലറുടെ സെഞ്ച്വറിയുടെ മികവിലാണ് രാജസ്ഥാന് റോയല്‍സ് വിജയിച്ചത്. വിരാട് കോലിയും ഡുപ്ലെസിയും നേരത്തെ പുറത്തായത് ആര്‍സിബിയെ ശരിക്കും ബാധിച്ചിട്ടുണ്ട്. രജത് പാട്ടീദാറിന്റെ ഇന്നിംഗ്‌സാണ് ആര്‍സിബിയെ ഭേദപ്പെട്ട സ്‌കോറിലെത്തിച്ചത്. മൂന്നിന് 130 എന്ന നിലയില് നിന്നാണ് ആര്‍സിബി തകര്‍ന്നടിഞ്ഞത്. 150 റണ്‍സ് കഴിഞ്ഞപ്പോഴേക്ക് എട്ട് വിക്കറ്റ് നഷ്ടമാവുകയായിരുന്നു. അതേസമയം ഫൈനല് ഞായറാഴ്ച്ചയാണ്. രാജസ്ഥാന് ഗുജറാത്തിനെ നേരിടും.\nRead more about: ipl 2022 virat kohli rcb rajasthan royals jos butler ഐപിഎല് വിരാട് കോലി ആര്‍സിബി രാജസ്ഥാന് റോയല്‍സ് ജോസ് ബട്‌ലര്\nStory first published: Friday, May 27, 2022, 23:36 [IST]


അമ്പെയ്ത്ത് താരത്തിന്റെ കഴുത്തില് സഹതാരം എയ്ത അമ്പ് കുത്തിക്കയറി; വീഡിയോ കാണാം | News Moments | The world in your palm top\nഅമ്പെയ്ത്ത് താരത്തിന്റെ കഴുത്തില് സഹതാരം എയ്ത അമ്പ് കുത്തിക്കയറി; വീഡിയോ കാണാം\nകൊല്‍ക്കത്ത: പതിനാലുകാരിയായ അമ്പെയ്ത്ത് താരത്തിന്റെ കഴുത്തില് മറ്റൊതു അമ്പെയ്ത്ത് താരം എയ്ത് അമ്പ് കുത്തിക്കയറി. പശ്ചിമ ബംഗാളിലാണ് സംഭവം. ഫാസില ഖാന് എന്ന കായികതാരത്തിനാണ് പരിക്കേറ്റത്. അമ്പെയ്ത്ത് പരിശീലനത്തിനായി തയ്യാറാക്കിയ ടാര്‍ജെറ്റുകള്‍ക്ക് അരികില് തണലില് വിശ്രമിക്കുന്നതിനിടെയാണ് സംഭവമുണ്ടായത്.\nഒപ്പമുണ്ടായിരുന്ന താരം എയ്ത അമ്പ് ഉന്നം പിഴച്ച് ഫാസിലയുടെ കഴുത്തില് തുളച്ചു കയറുകയായിരുന്നു. ശ്വാസനാളത്തിനും പ്രധാന രക്തക്കുഴലുകള്‍ക്കും സമീപത്തു കൂടി കയറിയിറങ്ങിയ അമ്പ് അവയ്ക്ക് പരിക്കൊന്നും ഏല്‍പ്പിക്കാത്തതിനാല് കുട്ടിയുടെ ജീവന് ഭീഷണിയൊന്നുമില്ലെന്ന് ഡോക്ടര്‍മാര് പറഞ്ഞു.\nശസ്ത്രക്രിയയിലൂടെ അമ്പ് നീക്കം ചെയ്തു. കുട്ടി ഇപ്പോഴും അപകടനില തരണം ചെയ്തിട്ടില്ലെന്നും ആശുപത്രി അധികൃതര് വ്യക്തമാക്കി. തന്റെ സുഹൃത്ത് പരിശീലനത്തിന് എത്തിയത് താന് കണ്ടില്ലെന്നും പരിശീലകന് സമീപത്തുണ്ടായിരുന്നില്ലെന്നുമാണ് ഫാസിലയുടെ മൊഴി.


ടെസ് ജോസഫ് ഓർമയിൽ പോലുമില്ല | USA Malayalam News Paper\nടെസ് ജോസഫ് ഓർമയിൽ പോലുമില്ല\nStory Dated: Tuesday, October 09, 2018 09:36 hrs EDT\nതനിക്കെതിരായ മീ ടൂ ആരോപണത്തില് എംഎല്‍എയും നടനുമായ മുകേഷിന്‍റെ ആദ്യ പ്രതികരണം. ആരോപണം ഉയര്‍ത്തിയിരിക്കുന്ന ടെസ് ജോസഫ് എന്ന പെണ്‍കുട്ടിയെ തനിക്ക് ഓര്‍മ്മ പോലുമില്ല. ആരോപണം ശരിയെങ്കില് ഇത്രയും കാലം ഇവര് എന്തുകൊണ്ട് ഇത് ഉന്നയിച്ചില്ലെന്നും മുകേഷ് പ്രതികരിച്ചു.\n"ഈ ടെലിവിഷന് ഷോ വര്‍ഷങ്ങള്‍ക്ക് മുന്‍പ് നടന്നതാണ്. ഈ ആരോപണത്തെക്കുറിച്ച് അറിയില്ല. ടെസ് ജോസഫ് എന്ന പെണ്‍കുട്ടിയെക്കുറിച്ചുള്ള ഓര്‍മ്മ പോലുമില്ല. എന്തുകൊണ്ട് ഇത്രയുംനാള് ആരോപണം ഉയര്‍ത്തിയില്ല? ഇവരൊക്കെ ഉറക്കമായിരുന്നോ? എനിക്ക് ഒന്നും പറയാനില്ല. നിങ്ങള് എന്താണെന്ന് വച്ചാല് ചെയ്തോ. വേണമെങ്കില് സുപ്രീംകോടതിയെ സമീപിച്ചോ." - മുകേഷ് പറയുന്നു.\nഒരു ടെലിവിഷന് പരിപാടിയുടെ ചിത്രീകരണത്തിനിടയില് പത്തൊന്‍പത് വര്‍ഷം മുന്‍പ് നടന്ന സംഭവം ആണ് ടെസ് ജോസഫ് എന്ന യുവതി വെളിപ്പെടുത്തിയത്. അന്ന് ചിത്രീകരണത്തിനിടയില് മുകേഷ് നിരന്തരം വിളിച്ച് തന്‍റെ അടുത്ത മുറിയിലേക്ക് മാറാന് നിര്‍ബന്ധിച്ചെന്നാണ് പരിപാടിയുടെ സാങ്കേതിക പ്രവര്‍ത്തകയായിരുന്ന ടെസ് ജോസഫ് പറയുന്നത്. നിരന്തരം ഫോണ് വിളികള് വന്നതിനെ തുടര്‍ന്ന് അന്ന് തന്‍റെ മേധാവിയായ, ഇപ്പോള് തൃണമൂല് കോണ്‍ഗ്രസ് എംപിയായ ഡെറിക്ക് ഒബ്രിയാനോട് പറയുകയും അദ്ദേഹം അത് പരിഹരിക്കുകയും ചെയ്തു. അദ്ദേഹത്തിനോട് നന്ദിയുണ്ടെന്നും ടെസ് പറയുന്നു. ട്വിറ്ററിലൂടെയാണ് ടെസ് ജോസഫിന്‍റെ ആരോപണം.